
Måske  er  disse  ord  aldrig  før  i  vor 
historie  blevet  så  meget  påskønnet, 
og  deres  budskab  aldrig  været  så  nød- 
vendigt, som  idag.  Mennesker  snubler 
og  famler  sig  frem  til  svar  på  deres 
egne  og  verdens  problemer  og  opda- 
ger, at  deres  løsninger  er  fuldstændig 
utilstrækkelige  —  ja,  ofte  synker  de 
kun  dybere  i  de  problemer,  som  de 
forgæves  søger  at  frigøre  sig  fra. 
Hvis  blot  alle  mennesker  ville  vende 
sig  til  Guds  profet  for  at  få  vejledning 
i  disse  de  sidste  dage.  Hvor  vidunder- 
ligt ville  det  ikke  være  at  finde  os  selv 
levende  i  en  verden  med  fred,  hvor 
enhver  bidrog  til  fordel  for  vore  med- 
mennesker uden  at  forsøge  at  styrke 
sin  egen  magt  og  indflydelse,  men  var 
optaget  af  at  søge  det  retskafne  i  livet : 
frihed  og  lykke.  Vi  er  blevet  ved  med  at 
fremhæve,  at  dette  er,  hvad  Gud 
ønsker  for  os,  hans  åndelige  børn,  og 
at  der  ikke  er  nogen  anden  måde  at 
vende  tilbage  til  ham,  hvorfra  vi  én- 
gang  kom,  end  gennem  lydighed  mod 
hans  ord,  der  kommer  til  os  gennem 
hans  profeter. 

Den  28.  marts  1976  er  vor  nuværende 
profet  og  leder,  præsident  Spencer  W. 
Kimball's  81.  fødselsdag.  Hvor  vel- 
signet er  vi  ikke,  og  hvor  taknemme- 
lige for  hans  livs  storhed,  for  Meste- 
rens sag,  den  Mester,  hvis  tjener  han 
er.  Han  er  sandelig  et  eksempel  på 
det,  som  kong  Benjamin  forkyndte: 
„Når  I  er  i  jeres  medmenneskers 
tjeneste,  tjener  I  blot  Gud".  (Mosiah 
2:17) 

Når  vi  betragter  hans  liv  og  det,  han 
har  nået,  bliver  vi  hurtigt  klare  over 
den  store  indflydelse,  han  har  haft  på 
talløse  tusinder,  når  han  har  rejst 
omkring  i  verden  og  efterladt  sit  bud- 
skab hos  dem  og  på  de  trykte  sider 
af  aviser,  tidsskrifter,  traktater  og 
brochurer.  Hans  ord  er  blevet  bragt 
ind  i  enhver  afskygning  af  samfundet 
—  til  de  unge  og  de  gamle,  de  rige  og 
de  fattige,  de  lærde  og  de  ulærde  — 
og  jeg  er  sikker  på,  at  hvor  de  har  slået 
rod  og  er  blevet  nærede,  er  de,  der 
således  har  fulgt  opfordringen,  ble- 
vet lykkeligere,  har  fået  større  frem- 
gang, er  blevet  mere  elskede  og  res- 
pekterede, og  også  i  højere  grad  be- 
redte for  det  evige  livs  store  mål. 
Det  synes  rimeligt  ved  denne  lejlighed 
at   gentage   nogle  af  de   store   bud- 


Hav  tak 

for  profeten, 

du  sendte 

o  Herre, 

på  denne  vor  dag 


PRÆSIDENT  N.  ELDON  TANNER 
Førsterådgiver  i  Det  første  Præsident- 
skab 

skaber,  som  er  kommet  fra  vor  elskede 
præsident.  I  1955  talte  ældste  Spen- 
cer W.  Kimball,  der  dengang  var 
medlem  af  De  tolvs  Råd,  ved  en  gud- 
stjeneste på  Brigham  Young  univer- 
sitetet om  et  emne,  han  kaldte:  „Tra- 
gedie eller  skæbne".  Han  refererede 
til  en  række  tragiske  begivenheder, 
hvor  ofrene  tilsyneladende  var  døde 
før  deres  tid,  og  hvor  de  efterladte 
spurgte,  hvorfor  Herren  ville  tillade  at 


noget  så  forfærdeligt  skete.  Han  stil- 
lede nogle  tankevækkende  spørgsmål 
og  sagde  så: 

„Hvis  vi  siger,  at  en  tidlig  død  er  en 
katastrofe,  ulykke  eller  tragedie,  vil 
det  så  ikke  være  det  samme  som  at 
sige,  at  jordelivet  er  at  foretrække  for 
en  tidligere  overgang  til  åndeverdenen 
og  følgende  frelse  og  ophøjelse?  Hvis 
jordelivet  er  den  fuldkomne  tilværelse, 
så  vil  døden  være  et  nederlag,  men 

1 


evangeliet  lærer  os,  at  der  ikke  er 
nogen  tragedie  ved  døden,  men  kun 
ved  synd. 

Vi  ved  så  lidt.  Vor  dømmekraft  er  så 
begrænset.  Vi  bedømmer  ofte  Herren 
med  mindre  visdom,  end  vore  yngste 
børn  vejer  vore  afgørelser .  .  . 
Gud  kontrollerer  vor  tilværelse,  vej- 
leder og  velsigner  os,  men  han  lader 
os  have  vores  handlefrihed.  Vi  kan 
leve  vort  liv  i  overensstemmelse  med 
hans  plan  for  os,  eller  vi  kan  tåbeligt 
afkorte  eller  afslutte  det.  Jeg  stiller 
mig  positivt  over  for  den  tanke,  at 
Herren  har  planlagt  vor  skæbne.  Vi 
kan  afkorte  vor  tilværelse,  men  jeg 
tror  ikke,  vi  kan  forlænge  den  ret 
meget.  Engang  vil  vi  forstå  fuldtud ,  og 
når  vi  ser  tilbage  fra  et  fordelagtigt 
punkt  i  fremtiden,  vil  vi  blive  tilfredse 
med  meget  af  det,  der  er  sket  i  vor 
tilværelse,  og  som  nu  synes  så  van- 
skeligt for  os  at  forstå." 
Hør  så  dette  råd,  der  blev  givet  til  en 
gruppe  unge  voksne  i  Manti  stav  i  det 
centrale  Utah  den  10.  juli  1974: 
„Talrige  katastrofer  er  forekommet 
midt  på  havet  ved  sammenstødet  af 
skibe  eller  med  isbjerge,  og  utallige 
mennesker  har  fundet  deres  grav  på 
havet. 

Det  vil  ikke  vare  længe,  før  noget  så- 
dant er  umuligt,  for  alle  skibe  vil  være 
udstyret  med  radar,  der  vil  advare 
mandskabet,  hvis  et  sammenstød 
skulle  blive  overhængende.  Et  bånd 
vil  automatisk  blive  sat  igang  fra  den 
mørkelagte  bro:  „Katastrofealarm! 
Skibet  nærmer  sig  en  genstand.  Ka- 
tastrofealarm! Skibet  nærmer  sig 
en  genstand."  Og  stemmen  vil  ved- 
blive med  sit  nødskrig,  indtil  kaptaj- 
nen afbryder  båndet.  Det  vil  gøre  det 
muligt  for  skibe  i  tide  at  ændre  deres 
kurs  og  derved  redde  menneskeliv. 
Jeg  mener,  at  vore  unge  mennesker 
er  sunde  og  i  grunden  gode  og  oprig- 
tige. Men  også  de  rejser  over  have,  der 
for  dem  i  det  mindste  til  dels  er  u-kort- 
lagte;  hvor  der  er  klipper,  skær, 
isbjerge  og  andre  fartøjer,  og  hvor 
katastrofer  kan  indtræffe,  medmindre 
der  udsendes  varsler. 
Som  leder  i  kirken,  og  til  en  vis  grad 
ansvarlig  for  de  unge  og  deres  vel- 
befindende, løfter  jeg  da  min  stemme 
højt  og  stærkt  for  at  sige  til  ungdom- 
men: ,l  befinder  jer  på  farligt  område 


og  måske  i  en  periode  af  jeres  liv, 
hvor  der  er  farer,  der  lurer.  Ret  ryggen, 
hold  fast,  og  I  vil  overleve  sådanne 
farer'. 

Lad  mig  citere  Herren,  da  han  sagde: 
, Var  jeg  ikke  kommen  og  havde  talt  til 
dem,  havde  de  ikke  syndet;  men  nu 
har  de  ingen  undskyldning  for  deres 
synd'  (Johs.  15:22).  Altså  igen:  Er  vi 
blevet  advaret,  bør  vi  lytte  og  føre  det 
ud  i  livet  og  være  sikre  på  at  undgå 
skær  og  klipper  og  andre  fare- 
punkter." 

Jeg  vil  gerne  her  minde  os  alle- 
sammen om  præsident  Kimball's  in- 
spirerede udtalelse,  da  han  talte  til 
generalkonferencen,  efter  at  han  var 
blevet  præsident  for  kirken.  Fredag 
den  5.  april  1974  sagde  han  efter  ved 
åbningsmødet  at  have  talt  om  præsi- 
dent Harold  B.  Lee's  død  og  hyldet 
ham: 

„Ved  pressekonferencerne  stilles 
følgende  spørgsmål  igen  og  igen: 
.Hvordan  vil  De  nu  i  Deres  egenskab  af 
kirkens  præsident  føre  arbejdet 
videre?' 

Som  svar  fremfører  jeg,  at  jeg  nu  i  de 
sidste  tredive  år  som  medlem  af  De 
tolvs  Råd  har  haft  en  smule  med  kir- 
kens ledelse  at  gøre  og  været  med  til 
at  tilrettelægge  kirkens  program, 
som  nu  er  så  omfattende.  Jeg  regner 
ikke  med,  at  der  i  den  umiddelbare 
fremtid  vil  ske  nogen  større  foran- 
dringer, men  jeg  håber,  at  der  vil  blive 
lagt  øget  vægt  på  nogle  af  de 
programmer,  som  allerede  findes  i 
kirken.  Det  er  på  tide,  at  vi  forener  vore 
anstrengelser,  rodfæster  vore  pro- 
grammer og  slår  vore  retningslinier 
fast  endnu  engang. 

Vi  må  gøre  os  klart,  at  vort  største 
problem  er  kirkens  hurtige  vækst. 
Medlemstallet  vokser  fantastisk  hur- 
tigt. I  løbet  af  de  sidste  par  år  er  det 
blevet  fordoblet  .  .  .  Medlemstallet 
i  sig  selv  har  imidlertid  kun  vor  in- 
teresse som  en  oplysning.  Først  og 
fremmest  er  vi  interesseret  i,  at  alle 
mennesker  skal  opnå  evigt  liv." 
Han  fortsatte  derpå  med  at  omtale  for- 
hold, der  er  vigtige  for  os,  bl.a.  vore 
forpligtelser  over  for  samfundet  i 
almindelighed,  at  overvinde  verdens 
fristelser,  at  knytte  os  til  Gud,  familie- 
solidaritet og  ledelse  i  hjemmet,  skils- 
misser, abort,  afhængighed  af  narko- 


tika, misbrug  af  legemet  og  moderens 
hellige  rolle.  Og  så  sluttede  han  med 
denne  udfordring : 

„Dette er  med  andre  ord  vort  fortsæt: 
Igen  at  styrke  Guds  værk  og  at  brin- 
ge det  fremad  i  renhed,  retfærdighed 
og  at  bringe  dette  sandhedens  evan- 
gelium ud  til  verden,  som  i  så  høj  grad 
har  behov  for  at  leve  et  gudfrygtigt  liv. 
Det  er  evigt  liv,  der  er  vort  mål .  Det  kan 
kun  opnås  ved  at  følge  den  vej,  som 
Herren  har  vist  os." 
Om  det  samme  emne  gav  præsident 
Kimball  dette  tankevækkende  bud- 
skab til  regional-  og  missionsrepræ- 
sentanterne,  da  han  talte  til  dem  den 
4.  april  1974: 

„I  vort  stavsmissionærarbejde  der- 
hjemme har  vi  knapt  skrabet  overfla- 
den endnu  .  . ." 

,,Vi  kan  forandre  dette  og  nærme  os 
det  ideal,  som  blev  sat  af  præsident 
McKay:  , Ethvert  medlem  en  mis- 
sionær'. Det  var  inspireret!" 
„Jeg  ved,  at  det  budskab  ikke  er  nyt, 
og  vi  har  talt  om  det  før,  men  jeg 
mener,  at  tiden  nu  er  kommet,  da  vi 
må  ruste  os.  Jeg  mener,  at  vi  nu  må 
vågne  op  og  højne  vore  mål." 
„Når  vi  har  øget  antallet  af  mis- 
sionærer fra  kirkens  organiserede  dele 
i  en  sådan  grad,  det  er  muligt,  og  det 
vil  sige,  når  enhver  værdig  ung  mand 
i  kirken,  som  er  i  stand  dertil,  er  mis- 
sionær; når  hver  eneste  stav  og  mis- 
sion i  andre  lande  selv  har  mis- 
sionærer nok  til  deres  eget  område, 
så  det  ikke  længere  er  nødvendigt  for 
de  unge  fra  USA  og  Canada  at  tage 
dertil ;  når  vi  har  gjort  brug  af  de  kvali- 
ficerede mennesker,  der  kan  hjælpe 
apostlene  med  at  åbne  nye  missions- 
marker;  når  vi  har  brugt  satelliterne  og 
andre  opfindelser  i  den  videst  mulige 
udstrækning  —  og  ligeledes  aviserne, 
tidsskrifterne,  fjernsynet  og  radioen 
—  til  udbredelse  af  hans  ord;  når  vi 
har  organiseret  utallige  andre  stave, 
ud  fra  hvilke  arbejdet  kan  føres  endnu 
videre  ud ;  når  vi  har  reaktiveret  de 
adskillige  unge  mænd,  der  er  inaktive 
og  som  endnu  ikke  er  ordineret, 
som  endnu  ikke  har  været  på  mission, 
og  som  endnu  ikke  er  blevet  gift,  så  — 
og  ikke  et  øjeblik  før  —  er  vi  ved  at 
nærme  os  udførelsen  af  vor  Herres  og 
Mesters  befaling  om  at  gå  ud  i  al- 
verden og  prædike  evangeliet  for  al 
skabningen. 


Jeg  føler  mig  overbevist  om,  at  Her- 
rens velsignelser  vil  tilfylde  ethvert 
land,  som  åbner  sine  porte  for  Kristi 
evangelium.  Det  vil  blive  velsignet 
med  hensyn  til  uddannelse,  kultur,  tro 
og  kærlighed,  ligesom  Enoks  Zion, 
som  blev  optaget  til  Himlen,  og  blive, 
som  dette  land  var,  i  de  200  år,  hvor 
nephiteme  levede  her  i  fred  og  ret- 
færd. Nationerne  vil  få  overflod,  folket 
blive  rigt  og  velstående,  alle  vil  finde 
fred  og  glæde,  og  de,  der  er  parate 
til  at  modtage  og  helliggøre  det,  vil 
få  evigt  liv." 

Altid  betænksom  og  venlig  og  altid 
støttende  sine  brødre,  generalautori- 
teterne, udtalte  han  dette  ved  det  af- 
sluttende møde  ved  april-konferencen, 
søndag  den  7.  april  1974: 
,, Brødre  og  søstre,  vi  kommer  nu  til 
afslutningen  af  denne  storslåede  kon- 
ference. I  har  hørt  fra  de  fleste  af  brø- 
drene, og  deres  vidnesbyrd  har 
været  inspirerende.  Hvad  de  har  sagt 
jer,  er  sandt.  Det  er  kommet  fra  deres 
hjerter.  De  har  det  samme  vidnesbyrd, 
og  de  ved,  at  det  er  sandt.  De  er  sande 
tjenere,  udsendt  af  vor  himmelske 
Fader.  Jeg  beder  om,  at  I  vil  lytte,  og 
at  I  vil  erindre,  så  I  kan  tage  disse 
mange  sandheder  med  jer  hjem  til 
jeres  familier. 

Brødre  og  søstre,  jeg  vil  gerne  føje 
mit  vidnesbyrd  til  disse  profeters. 
Jeg  ved,  at  han  lever.  Og  jeg  ved,  at  vi 
kan  komme  til  at  se  ham,  at  vi  kan 
komme  til  at  være  sammen  med 
ham,  og  at  vi  kan  komme  til  at  glæde 
os  over  hans  nærvær  bestandigt,  hvis 
vi  efterlever  Herrens  befalinger  og 
gør  det,  som  han  har  befalet  os  at  gøre 
og  som  brødrene  erindrede  os  om." 
Ved  vor  sidste  generalkonference 
i  oktober  1974,  holdt  præsident  Kim- 
bal I  en  meget  tankevækkende  tale,  da 
han  bad  alle  kirkens  medlemmer  om 
støtte  til  en  oprydningskampagne,  så 
vore  hjem  og  omgivelser  kunne  blive 
vedligeholdt  i  renlighed  og  skønhed. 
Efter  at  have  opsummeret  alle  de  farer 
og  faldgruber,  som  vi  skal  vogte  os 
for,  sagde  han: 

„Husk  at  Gud  er  i  sin  himmel.  Han 
vidste,  hvad  han  gjorde,  da  han  or- 
ganiserede jorden.  Og  han  ved  stadig, 
hvad  han  gør.  De  af  os,  som  bryder 
hans  love,  vil  bitterligt  komme  til  at 
fortryde  det.  Gud  lader  sig  ikke 
spotte.  (L.  &  P.  63:58) 


Vort  råd  til  jer  er  at  efterleve  jeres  him- 
melske Faders  befalinger  til  punkt  og 
prikke." 

Og  dette  kommer  fra  hans  budskab 
søndag  eftermiddag,  den  6.  oktober 
1974  og  synes  at  være  kulminationen 
af  de  mange  taler,  der  blev  givet  under 
den  konference  om  emnet  hjemmet  og 
familien: 

„Hjemmet  bør  være  et  sted,  hvor  tillid 
til  Herren  er  et  spørgsmål  om  alminde- 
lig erfaring  og  ikke  reserveret  til  sær- 
lige lejligheder.  En  måde  at  sørge  for 
dette  er  ved  regelmæssig,  oprigtig 
bøn.  Det  er  ikke  nok  blot  at  bede.  Det 
er  vigtigt,  at  vi  virkelig  taler  med  Her- 
ren med  tro  på,  at  han  vil  åbenbare  til 
os  som  forældre,  hvad  vi  må  vide  og 
gøre  for  vore  familiers  velfærd.  Det  er 
blevet  sagt  om  nogle  mennesker,  at 
når  de  bad,  ville  et  barn  helt  naturligt 
åbne  sine  øjne  for  at  se,  om  Herren 
virkelig  var  der,  for  så  personlig 
og  direkte  var  bønnen  .  .  . 
Mine  søstre  og  brødre,   hjemmet   er 


noget  særligt  for  os  —  hjemmet, 
familien  er  vort  grundlag.  Og  det  har  vi 
hørt  meget  om  under  denne  konfe- 
rence, det  vil  sige  om  familieliv,  hjem- 
meliv, børn  og  forældre,  der  elsker 
hinanden  og  er  afhængige  af  hinan- 
den. Det  er  på  den  måde,  Herren  har 
planlagt,  vi  burde  leve  .  .  . 
Jeg  ved,  at  Jesus  er  Kristus,  den 
levende  Guds  Søn.  Jeg  ved  det.  Jeg 
ved  at  det  evangelium,  vi  prædiker,  er 
Jesu  Kristi  evangelium,  og  at  den 
kirke,  som  vi  tilhører,  er  Jesu  Kristi 
Kirke;  den  forkynder  hans  lær- 
domme og  hans  programmer.  Jeg  ved, 
at  hvis  vi  allesammen  vil  efterleve 
programmet,  sådan  som  han  har  givet 
det  og  vil  fortsætte  med  at  give,  vil 
alle  de  lovede  velsignelser  blive  vore. 
Også  jeg  ved,  at  alt  dette  er  sandt,  og 
at  Spencer  W.  Kimball  er  Guds  profet 
på  jorden  i  dag.  Må  vi  alle  reagere  po- 
sitivt på  indbydelsen:  „Kom  og  lyt  til 
profetens  røst"  og  at  takke  for,  at  han 
er  midt  iblandtos. 


,,Hvis  vi  siger,  at  en  tidlig  død  er  en  ka- 
tastrofe, ulykke  eller  tragedie,  vil  det  så 
ikke  være  det  samme  som  at  sige,  at  jor- 
delivet er  at  foretrække  for  en  tidligere 
overgang  til  åndeverdenen  og  følgende 
frelse  og  ophøjelse?  Hvis  jordelivet  er  den 
fuldkomne  tilværelse,  så  vil  døden  være 
et  nederlag,  men  evangeliet  lærer  os,  at 
der  ikke  er  nogen  tragedie  ved  døden,  men 
kun  ved  synd. " 

Hun  er  en  stille  kvinde  —  men  hendes  tilbageholdenhed 
er  resultatet  af  disciplin  og  alvor,  ikke  af  passivitet  og 
uvidenhed.  Hendes  hår  er  hvidt,  men  hendes  øjne  er 
funklende  blå  og  stråler  fornøjeligt.  Hendes  navn  er 
Camilla  Eyring  Kimball. 

Der  er  ingen  tvivl  om,  at  søster  Kimballs  mand,  børn  og 
børnebørn  er  en  meget  vigtig  del  af  hendes  tilværelse,  og 
at  hendes  tjeneste  i  kirken  det  centrale  i  hendes  liv.  Der  er 
heller  ikke  nogen  tvivl  om,  at  noget  af  det,  der  gør  hende 
til  så  god  en  kvinde,  er  hendes  ivrige  sind  og  ånd.  Det  satte 
hende  for  mange  år  siden  i  gang  med  en  livslang  læretid. 
Og  endnu  i  dag  føler  hun  sig  trængt  op  i  en  krog,  fordi 
der  endnu  er  så  meget,  hun  ønsker  at  få  presset  ind  i 
dagens  program. 

Hendes  hjem  er  beskedent,  lydefrit  rent  og  behageligt 
indrette.  Stolene  i  dagligstuen  og  dem,  der  står  omkring 
spisebordet,  er  betrukket  med  broderet  stof,  der  taler  om 
en  kunnen,  som  hun  beskedent  siger  tager  megen  tid  men 
ikke  talent.  Grønne  stueplanter  viser  en  sær  uvillighed  til 
at  erkende,  at  tiden  nu  er  inde  til  at  standse  væksten  for 
vinteren. 

Men  hendes  yndlingsaktivitet  er  at  læse.  „Giv  mig  bare  en 
bog,  og  jeg  vil  være  i  stand  til  at  underholde  mig  selv  i 
ubegrænset  tid,"  siger  hun.  „Som  barn  læste  jeg  alt, 
hvad  jeg  kunne  få  fat  på.  Jeg  var  umættelig,  når  det  gjaldt 
bøger." 

Hun  mindes  en  sommer,  hun  tilbragte  med  sin  bedstemor, 
der  var  blevet  omvendt  i  Svejts,  og  som  mente,  at  det  var 
„ugudeligt"  at  læse  romaner.  Den  unge  Camilla  pleje- 
de at  gå  overpå  straks  efter  aftensmaden  og  læse,  indtil 
hun  hørte  sin  bedstemor  komme  op  ad  trappen.  Når  så  den 
ældre  kvinde  kom  op,  så  Camilla  ud,  som  om  hun  sov 
fast.  Bedstemoderen  stod  op  ved  daggry  for  at  arbejde  i 
haven,  og  Camillas  bog  kom  så  frem,  indtil  morgenmaden. 
Hun  mindes  stadig  bedstemoderens  forbavsede  spørgs- 
mål :  Camilla,  jeg  forstår  ikke,  at  du  trænger  til  så  megen 
søvn!" 

Som  den  ældste  i  en  stor  flok  børn,  var  Camilla  sin  mors 
højre  hånd  i  huset.  „Mor  sendte  mig  gerne  ovenpå  for  at 
rede  sengene,  og  her  var  der  igen  en  god  mulighed  for  at 
komme  til  at  læse.  Jeg  var  klar  over,  at  jeg  måtte  skynde 
mig,  når  hun  råbte:  , Camilla,  er  du  endnu  ikke  færdig  med 
de  senge?'  " 

Selv  om  præsident  Kimball  selv  spiller  klaver,  har  Camilla 
aldrig  haft  glæde  af  sine  timer  i  orgelspil,  for  hun  plejede 
altid  at  sætteen  roman  på  nodestativet  „og  spille  tilstræk- 
keligt til  at  tilfredsstille  min  mor,  og  så  læse  ind  imellem 
øvelserne." 

Søster  Kimball  blev  helt  naturligt  interesseret  i  at  læse,  for 
hun  mindes,  hvordan  hendes  mor  plejede  at  strikke  strøm- 
per til  hele  familien  og  læse  samtidig.  „Jeg  kan  ikke  huske 
noget  tidspunkt,  hvor  der  ikke  var  bøger  overalt  derhjem- 
me." 

Søster  Kimballs  umådelige  appetit  for  bøger  forhindrede 
hende  dog  ikke  i  at  skelne  „skidt  fra  kanel".  Min  værste 
prøvelse  kom,  da  jeg  skulle  læse  tegneserierne  for  vores 
ældste  søn.  Jeg  lærte  ham  at  læse  så  hurtigt  jeg  kunne, 
så  han  selv  var  i  stand  til  at  læse  dem.  da  han  var  fem  år." 


Endnu  vigtigere  end  hendes  frihed  til  at  læse,  var  imid- 
lertid den  frihed,  hun  fik  til  at  udforske  idéer  inden  for  det 
evangeliske  budskab.  „Da  jeg  gik  i  anden  mellem,"  fortæl- 
ler hun,  „fortalte  læreren  om  udviklingsteorien.  Jeg  blev 
meget  begejstret  og  hjemme  fortalte  jeg  mine  forældre  om 
det.  Min  far  hørte  meget  tålmodigt  på  mig  og  sagde  så: 
,Nå  ja,  min  pige,  der  findes  teorier,  og  så  er  der  sand- 
heden, og  du  vil  komme  til  at  kende  teorierne  fra  sand- 
heden, hvis  du  venter  tålmodigt.' 

Han  gjorde  slet  ikke  noget  voldsomt  ud  af  det  eller  fik  mig 
til  at  føle  mig  dårligt  til  mode,  og  det  er  det  grundlag, 
jeg  siden  har  arbejdet  udfra.  Mit  hovedfag  var  diætkost,  og 
på  det  felt  er  der  sket  så  mange  forandringer  i  de  sidste 
treds  år,  at  teorier  ganske  øjensynligt  ikke  er  det,  man  skal 
hænge  sin  hat  på.  Det  er  evangeliet.  Jeg  forstår  det  måske 
ikke  helt,  men  jeg  kan  have  tro  på,  at  jeg  engang  kommer 
til  det,  hvis  jeg  bliver  ved  med  at  arbejde  på  det." 
På  grund  af  hendes  families  forståelse  over  for  forskning 
og  studier,  siger  søster  Kimball:  „Jeg  har  altid  været  en 
søgende  natur.  Jeg  er  ikke  tilfreds  med  blot  at  skulle 
acceptere  noget.  Jeg  kan  godt  lide  at  fortsætte  studierne, 
og  selv  finde  ud  af  noget.  Jeg  lærte  hurtigt  at  lægge  de 
evangeliske  problemer  væk,  som  jeg  ikke  kunne  løse. 
Jeg  havde  en  hel  hylde  med  noget,  som  jeg  ikke  kunne 
forstå,  men  efterhånden  som  jeg  udviklede  mig,  studerede, 
bad  og  tænkte  over  tingene,  blev  jeg  i  stand  til  bedre  at 
forstå  dem,  én  for  én." 

Hun  siger  med  et  smil:  „Jeg  har  stadig  nogle  spørgsmål 
på  den  hylde,  men  jeg  har  lært  at  forstå  så  mange  andre 
ting,  at  jeg  er  parat  til  at  vente  tålmodigt  på  resten  af 
svarene." 

Ydmygt  fortæller  hun  om  en  oplevelse,  hvor  et  spørgsmål 
blev  besvaret.  Hun  tjente  engang  som  guide  på  Tempel- 
pladsen, en  missionæropgave,  som  hun  helt  gik  op  i.  Da 
hun  en  morgen  var  ved  at  klæde  sig  på,  slog  det  spørgsmål 
ned  i  hende  med  sønderknusende  kraft:  „Hvordan  ved  jeg, 
at  Joseph  Smith  virkelig  så  Frelseren  og  Faderen?  Hvor- 
dan kunne  jeg  vide  noget  sådant?  Hvordan  kunne  jeg  have 
den  frækhed  at  sige,  at  dette  virkelig  var  sket?  Jeg  var 
frygtelig  i  vildrede.  Jeg  knælede  og  bad  om  det,  men 
måtte  forlade  huset  stadig  bekymret  over  dette  spørgsmål. 
Jeg  kan  stadig  føle  den  uro,  der  betog  mig,  da  jeg  stod 
dér  den  dag  for  at  fortælle  Joseph  Smiths  historie,  som  jeg 
havde  gjort  det  så  mange  gange  før.  Pludselig  fik  jeg  en 
tilkendegivelse  —  det  brændte  i  kroppen  på  mig  —  det  var 
så  overbevisende,  så  garanterende,  at  jeg  ikke  følte  nogen 
tvivl  i  mig.  Dette  var  virkelig  det  vidnesbyrd,  der  er  lovet  os, 
hvis  vi  vil  søge  og  virkelig  ønsker  at  vide. 
Hvad  der  forbløffer  mig,  er  at  jeg  aldrig  før  havde  tænkt  på 
det  spørgsmål.  Mit  vidnesbyrd  var  blot  den  kendsgerning, 
at  jeg  var  til.  Og  så  kom  spørgsmålet  og  svaret  derpå  den 
samme  dag!  Jeg  var  heller  ikke  noget  ungt  menneske. 
Jeg  varen  moden  kvinde,  der  havde  været  gift  i  årevis. » 
Hun  udvider  sine  kundskaber  hele  tiden  ved  at  ære  sine 
kaldelser  både  som  elev  og  som  lærer.  Som  åndelig 
livsførelse-lektieleder  i  hjælpeforeningen  „gennem  de 
sidste  tyve  år"  i  deres  hjemmeward  har  hun  givet  søstrene 
en  strålende  udfordring  til  hvert  år  at  læse  et  af  stan- 


dardværkerne  og  belønne  dem,  der  gør  det,  med  en  legen- 
darisk frokost.  Syvogtyve  kvinder  læste  Mormons  Bog  ét 
år  og  tolv  af  dem  læste  den  tre  gange.  „Jeg  tror,  at  de 
fleste  af  os  —  i  hvert  fald  jeg  —  påskønner  hvad  som  helst, 
der  presser  os  til  at  studere.  Jeg  ville  ønske,"  tilføjer  søster 
Kimball,  ,,at  nogen  ville  presse  mig  en  smule  mere." 
En  anden  mulighed  for  at  undervise  et  at  være  besøgslæ- 
rerinde.  ,,Jeg  har  været  i  hjælpeforeningen  i  mere  end 
halvtreds  år,  og  jeg  har  været  besøgslærerinde  i  mere  end 
halvtreds  år,"  siger  hun  med  stolthed  i  stemmen.  „Det  er 
en  af  mine  yndlingsmuligheder:  at  komme  nær  til  mine 
medsøstre,  at  hjælpe  folk  med  at  klare  deres  problemer. 
Jeg  mener,  at  man  aldrig  virkelig  kan  lære  en  kvinde  at 
kende,  før  man  kender  ånden  i  hendes  hjem.  Og  det  at 
være  besøgslærerinde  giver  os  en  sådan  mulighed  for  at 
komme  hinanden  ved  og  hjælpe  hinanden." 
Søster  Kimball  sætter  stor  pris  på  disse  venskaber,  for 
som  søster  til  Henry  Eyring,  berømt  videnskabsmand,  og 
som  hustru  til  Spencer  W.  Kimball,  synes  hun,  at  folk  rea- 
gerer over  for  hendes  navn,  i  stedet  for  over  for  hende  som 
en  selvstændig  person.  Når  folk  spørger  hende,  hvordan 
det  er  at  være  gift  med  en  profet,  svarer  hun  gerne  spø- 
gefuldt —  men  med  en  højst  alvorlig  pointe:  „Jeg  ægtede 
ikke  en  profet.  Jeg  giftede  mig  med  en  hjemvendt  mis- 
sionær." Og  Spencer  W.  Kimball  giftede  sig  ikke  med  en 
profets  hustru;  han  ægtede  en  livlig  lærerinde  med  et 
umætteligt  sind  og  en  tapper  ånd.  Sammen  på  forskellig 
måde  men  indbyrdes  støttende  hinanden  er  de  vedblevet 
med  at  udvikle  sig. 

Med  et  glad  smil  tilstår  hun,  at  med  hensyn  til  deres  ægte- 
skab, så  „ville  det  ikke  have  været  en  smule  anderledes," 
hvis  hendes  mand  ikke  var  blevet  kaldet  til  at  være  gene- 
ralautoritet for  mere  end  tredive  år  siden."  Han  har  altid 
været  kirken  helt  hengiven,  og  det  har  været  sådan  i  vort 
ægteskab  lige  siden  dets  begyndelse.  Han  ville  have  været 
kirken  lige  så  hengiven,  hvis  han  havde  været  wardsekre- 
tær."  Han  blev  forresten  kaldet  som  wardsekretær  kun 
seks  uger  efter  deres  bryllup. 

Den  eneste  virkelige  forskel  i  deres  tilværelse  er  det  frygte- 
lig tunge  ansvar,  der  følger  med  at  være  præsident.  „Han 
er  det  sidste  myndighedstilflugtsted  på  jorden  nu,"  siger 
hun  meget  stille,  „og  det  gør  ham  anderledes.  Han  har 
den  endelige  afgørelse  i  så  mange  forhold.  Der  er  intet  sted 
for  ham  at  gå,  undtagen  til  Herren." 
Søster  Kimball  prøverat  lette  den  byrde  ved  at  gøre  deres 
hjem  „absolut  fredfyldt,"  og  hun  tilføjer:  „Jeg  påtager 
mig  så  meget  ansvar,  som  jeg  kan,  for  hans  helbred,  letter 
ham  for  opgaverne  i  hjemmet,  og  prøver  faktisk  at  beskytte 
ham.  Det  er  det  vanskeligste  i  verden  for  ham  at  sige  ,nej', 
og  det  er  svært  for  mig  at  se  ham  under  et  sådant  pres." 
En  anden  vanskelighed  er  den  uundgåelige  offentlighed. 
Da  hun  ikke  er  typen  på  en  kvinde,  der  søger  offentlighe- 
dens bevågenhed,  undgår  hun  så  meget  som  muligt  at  vise 
sig  offentligt  og  undgår  helst  interviews,  men  glæder  sig 
over  privatlivets  fred,  både  for  sig  selv  og  sin  mand. 
En  typisk  familiehjemmeaften  for  de  to  foregår  ved,  at  de 
sidder  i  deres  behagelige  stole  og  sammen  studerer  skrif- 
terne, Søster  Kimball  læser  højt  for  at  spare  præsident 


Kimballs  stemme,  og  hun  standser  oplæsningen,  når  de 
ønsker  at  diskutere  et  eller  andet  eller  understrege  en  be- 
stemt sætning  i  bøger,  der  er  læst  og  så  ofte  understreget, 
at  en  ikke-afmærket  sætning  hører  til  undtagelsen  snarere 
end  til  reglen. 

„Han  er  en  let  mand  at  leve  sammen  med,"  siger  søster 
Kimball  med  varme  i  stemmen.  Hun  lovpriser  hans  „abso- 
lutte tro  og  fuldstændige  loyalitet"  og  hylder  forskellen  i 
deres  måde  at  tænke  på,  som  giver  krydderier  til  deres 
mangeårige  venskab.  „Han  har  aldrig  helt  været  i  stand 
til  at  forstå,  hvorfor  jeg  ønsker  at  stille  spørgsmål  og 
undersøge  tingene,  som  jeg  nu  engang  gør.  Evangeliet  er 
simpelthen  noget,  som  han  ikke  har  nogle  spørgsmål  om." 
Det  er  dog  tydeligt,  at  de  hver  især  har  fuldstændig  respekt 
for  den  andens  individualitet  —  og  den  gode  grund  er: 
dybtliggende  tillid  til  den  andens  retskaffenhed.  „Når  det 
kommer  til  principper  om  rigtigt  eller  forkert,"  siger  søster 
Kimball,  „er  vi  fuldstændig  enige.  Vi  ved  begge,  at  for- 
soningen er  en  levende  realitet,  og  ingen  af  os  ved,  hvor- 
dan Kristus  var  i  stand  til  at  lide  for  verdens  synder,  men 
jeg  spekulerer  somme  tider  på,  hvordan  det  egentlig 
skete;  men  præsident  Kimball  er  tilfreds  med  at  vente,  til 
han  finder  ud  af  det.  Og  vore  meninger  om  anvendelighe- 
den af  evangeliet  i  forskellige  situationer  —  i  politik  f.eks 
—  er  ikke  altid  de  samme.  Når  det  sker,  at  vi  er  uenige, 
søger  vi  begge  et  svar  på  vor  egen  måde.  Ingen  af  os  be- 
høver at  overbevise  den  anden.  Og  når  vi  har  gennemar- 
bejdet problemet,  opdager  vi,  at  vi  er  kommet  til  enighed  i 
troen." 

Denne  gensidige  tillid  og  respekt  har  været  karakteristisk 
for  ægteskabet  lige  fra  dets  begyndelse.  Søster  Kimballs 
intellektuelle  interesser  har  involveret  hende  stærkt  i 
klubber,  samfundsarbejde,  klasser  og  studiegrupper.  „Jeg 
har  gået  til  kurser  hvert  eneste  år,  siden  vi  blev  gift,  und- 
tagen i  de  sidste  to  år,  hvor  vi  har  rejst  så  meget," 
siger  hun. 

Disse  aktiviteter  betyder  dog  ikke,  at  hun  betragter 
hjemmet  som  et  ustimulerende  sted  at  være.  „Enhver, 
som  anser  det  at  være  hustru  og  mor  for  et  kedeligt  job, 
tager  ikke  opgaven  alvorligt  nok,"  siger  hun.  „Familien  er 
den  største  mulighed,  for  at  lære  noget,  som  findes.  Det 
er  dér,  du  er  nødt  til  at  arbejde  dobbelt  så  længe  for  at 
lære  alt  det,  du  kan.  Der  er  ingen  ende  på  behovet  for  at 
lære  —  at  lære,  hvordan  man  behandler  børn,  og  senere 
hvordan  man  bliver  en  god  svigermor  og  en  god  bedste- 
mor." 

Hendes  livslange  stilen  efter  fuldkommenhed  bevarer 
hende  begejstret  og  stimulerende  for  andre.  „Nogle 
mennesker  synes,  at  deres  ansvar  kvæler  dem,"  siger  hun. 
„Jeg  mener,  at  det  at  udføre  sine  pligter  er  den  mest 
direkte  mulighed  for  at  udvikle  sig  —  den  allerbedste 
måde.  Enhver  kvinde  burde  være  opmærksom  på  mulighe- 
der —  vågen  overfor  samfundsmæssige  interesser,  for  sin 
familie,  for  at  udvikle  sig  gennem  tjeneste  i  kirken.  Livet  er 
så  interessant,  at  det  bekymrer  mig,  at  jeg  ikke  kan  nå  det 
hele.  Og  jeg  har  ikke  meget  tilovers  for  kvinder,  hvis  til- 
værelse , keder'  dem." 

Vi  har  allesammen  hørt  den  utvetydige 
kaldelse  fra  præsident  Kimball,  da 
han  bad  brødrene  berede  sig  på  at 
blive  missionærer.  Når  jeg  har  set  de 
unge  mennesker  i  forskellige  dele  af 
kirken,  er  jeg  blevet  imponeret.  Der  vil 
altid  være  nogle  iblandt  jer,  som  vil 
gøre  alt,  hvad  der  er  nødvendigt  for  at 
være  retskafne  for  Herren  —  som  er 
trofaste  og  vil  følge  deres  lederes  råd. 
Foreksempel  traf  jeg  for  ikke  så  læn- 
ge siden  en  ung  mand  af  japansk  her- 
komst. Efter  at  han  var  kommet  sam- 
men med  nogle  unge  medlemmer  af 
kirken,  som  ikke  skammede  sig  over 
at  opføre  sig  som  mormoner,  bad  han 
om  at  måtte  få  missionærlektierne,  og 


En  særlig 
kaldelse 

AF  BISKOP  H.  BURKE  PETERSON 


1.     Rådgiver     i     Det     præsiderende 
Biskopråd 

derefter  om  at  blive  døbt.  Hans  foræl- 
dre mente,  han  gjorde  noget  forkert, 
men  de  troede,  at  hvis  de  lod  ham 
slutte  sig  til  kirken,  ville  han  hurtigt 
blive  skuffet  og  komme  til  fornuft.  Så 
derfor  gav  de  ham  lov  til  at  blive  døbt. 
Ikke  længe  efter  at  han  var  blevet 
døbt,  fortalte  den  unge  mand  sine 
forældre,  at  han  kunne  tænke  sig  at 
rejse  på  mission,  og  han  spurgte  dem, 
og  de  ville  støtte  ham  økonomisk. 
De  sagde  nej,  selvfølgelig  ville  de 
ikke  det.  Fordi  de  ikke  troede  på  det, 
som  han  gjorde.  De  sagde  til  ham, 
at  det  ville  være  tåbeligt  at  forlade 
skolen,  især  da  han  var  midt  i  læge- 
studiet. Men  han  ønskede  at  udføre 
denne  mission,  så  han  sparede  selv 

op  og  fik  også  hjælp  fra  sine  venner. 
Da  hans  kaldelse  kom,  blev  det  til  en 
mission  i  Korea. 

Denne  unge  mand  fortalte  mig  yder- 
ligere, at  efter  at  han  havde  været  ude 
som  missionær  nogle  få  måneder, 
kom  hans  forældre  til  Korea  og  besøg- 
te ham.  Hans  far  sagde  til  ham:  ,,Nu 
har  dette  varet  længe  nok.  Vi  har 
været  tålmodige  overfor  dig.  Vi  har 
været  forstående.  Nu  er  det  på  tide  at 
du  kommer  tilbage  og  begynder  din 
uddannelse  igen."  De  havde  til  hen- 
sigt at  tage  ham  med  tilbage.  Men  han 
sagde,  at  han  ikke  kunne  rejse  hjem. 
Han  kunne  ikke  forlade  dette  folk, 
for  han  vidste,  at  det  han  gjorde  var 
rigtigt.  Han  var  blevet  kaldet  af  Herren 
til  denne  gerning,  og  han  måtte  ikke 
springe  fra  nu. 

Den  unge  mands  forældre  var  vel- 
havende, og  faderen  mindede  ham 
om,  at  han  ville  bekoste  alle  hans 
universitetsstudier.  Men  sønnen  sag- 
de nej;  han  kunne  ikke  forlade  sin 
gerning  som  missionær.  Hvad  han 
foretog  sig  nu,  var  vigtigere  end  ét 
blive  læge.  Hans  far  sagde  så,  at  hvis 
han  ikke  ville  komme  med  dem  tilbage 
nu,  ville  de  ikke  længere  have  noget 
som  helst  med  ham  at  gøre.  Men  han 
ville  stadig  ikke  forlade  sin  gerning 
som  missionær. 

Og  så  fortalte  missionæren  mig,  hvor- 
dan hans  familie  havde  afbrudt  enhver 
forbindelse  med  ham  —  havde  vendt 
ham  ryggen.  Da  han  kom  tilbage  fra 
sin  mission,  havde  han  ikke  noget 
hjem  at  komme  til.  Han  meldte  sig 
igen  til  sine  studier  på  universitetet  og 
arbejder  samtidig  for  at  kunne  tjene  til 
livets  ophold. 

Den  unge  mand  er  en  af  dem,  som  vil 
gøre  alt,  hvad  der  er  nødvendigt  for 
at  følge  profetens  råd  og  vejledning. 
Der  findes  virkelig  nogle,  som  ikke 
finder  på  undskyldninger  for  at  være 
medlemmer  af  kirken.  Der  findes 
virkelig  nogle,  som  vil  gøre  alt,  hvad 
der  er  nødvendigt  for  at  berede  sig  til 
at  være  missionærer  for  Frelseren  og 
afvente  den  kaldelse,  som  vil  komme 
til  dem. 

For  de  af  jer,  som  har  besluttet  sig  til 
at  rejse  på  mission  og  forbereder  sig, 
og  for  de  af  jer,  som  endnu  ikke  har 
truffet  en  afgørelse,  vil  jer  gerne 
sige,  at  nogle  af  de  mest  vidunderlige 


oplevelser,  jeg  har  haft  som  general- 
autoritet, handler  om  de  hellige,  som 
er  involveret  i  missionærarbejde.  Vi 
oplever  mange  vidunderlige  ting  som 
medlemmer  af  Det  præsiderende 
Biskopråd,  men  intet  har  gjort  større 
indtryk  på  mig  end  oplevelsen  ved  at 
rejse  ud  i  missionsmarken  og  være 
sammen  med  de  unge  mænd  og  unge 
kvinder,  som  giver  af  deres  tid  for 
at  forkynde  Jesu  Kristi  evangelium. 
Jeg  har  set,  hvordan  velsignelser  bli- 
ver udøst  over  missionærer.  Vel- 
signelser, som  ingen  anden  gruppe  på 
jorden  oplever.  Missionærer  er  noget 
særligt  i  Herrens  øjne,  og  han  gør 
noget  særligt  for  dem,  som  han  ikke 
ville  gøre  for  andre  af  sine  børn. 
Missionærer,  som  er  retskafne,  har 
rettigheder  og  myndighed  og  vel- 
signelser, som  andre  ikke  har.  Det  er 
den  mest  spændende  af  alle  de  ger- 
ninger, man  kan  udføre  for  Herren  — 
at  være  missionær. 
For  nogle  år  siden  var  jeg  biskop  et 
sted  i  USA.  Vi  havde  en  gruppe  unge 
mennesker  i  vores  ward,  som  var  gode 
eksempler  på,  hvordan  sidste  dages 
hellige  burde  være.  De  kom  i  for- 
bindelse med  en  ung  teenage  pige, 
som  ikke  var  medlem  af  kirken.  Denne 
unge  pige  var  døv,  men  hun  havde 
lært  mundaflæsning,  så  hvis  man 
stod  foran  hende  og  talte  til  hende, 
kunne  hun  forstå,  hvad  man  sagde 
ved  at  se  på  mundbevægelserne. 
Hun  have  også  et  svagt  hjerte  og  kun- 
ne ikke  tåle  at  være  med  i  nogen  form 
for  sport  sammen  med  de  andre  piger. 
Både  vore  drenge  og  piger  var  venlige 
mod  hende.  De  viste  både  omsorg  og 
forståelse.  Hun  kunne  lide  deres  ek- 
sempel. Og  ikke  længe  efter  blev  hun 
indbudt  til  at  være  til  stede  når 
missionærerne  gav  deres  lektier.  Da 
de  var  kommet  lektierne  igennem, 
troede  hun  på,  hvad  de  havde  forkyndt 
og  bad  sine  forældre  om  tilladelse 
til  at  blive  døbt.  Også  de  havde 
overværet  lektierne,  men  de  accepte- 
rede ikke  sandheden,  som  hun  gjorde 
det.  De  gav  dog  deres  tilladelse  til,  at 
hun  kunne  blivedøbt. 
En  lørdag  eftermiddag  samledes  vi 
ved  døbefonten,  da  denne  unge  pige 
gik  ned  i  vandet.  Efter  at  være  blevet 
døbt  fik  hun  håndspålæggelse  og  blev 
bekræftet    som    medlem    af    kirken. 


Ældsterne  bad  mig  være  med  i  cirk- 
len. Det  gjorde  jeg.  Jeg  vidste,  at 
hun  ikke  ville  være  i  stand  til  at  høre 
bekræftelsen  og  velsignelsen,  fordi 
hun  ikke  kunne  se  ældstens  læber,  så 
jeg  lyttede  meget  intenst  til  ældstens 
velsignelse,  da  han  bekræftede  hen- 
des medlemskab  af  kirken.  Jeg  havde 
til  hensigt  bagefter  at  fortælle  hende, 
hvad  der  var  blevet  sagt . 
Jeg  kunne  næppe  tro  mine  egne  øren, 
da  jeg  hørte  ordene,  for  ældsten 
sagde  noget,  som  jeg  ikke  troede  ville 
være  muligt.  Men  han  havde  fuld 
tillid  til,  at  Herren  ville  opfylde  den 
velsignelse,  som  han  havde  givet. 
Efter  bekræftelsen  og  velsignelsen 
indbød  jeg  den  unge  pige  til  at  komme 
ind  på  mit  kontor.  Hun  satte  sig  foran 
mig,  og  jeg  sagde  „Jeg  vil  gerne  for- 
tælle dig  om  den  velsignelse,  som 
ældsten  gav  dig."  Hun  så  på  mig 
og  sagde:  „Biskop  Peterson,  jeg 
hørte  velsignelsen."  Fra  den  dag 
kunne  hun  høre.  Hun  var  ikke  døv  læn- 
gere. Fra  den  dag  kunne  hun  spille 
volleyball  og  softball  og  tennis  og 
badminton,  for  også  hendes  hjerte- 
svaghed var  blevet  helbredt . 
Alle  disse  velsignelser  blev  hendes, 
fordi  hun  havde  tro  og  på  grund  af 
den  ældstes  vidnesbyrd  og  tillid  —  en 
særlig  velsignelse,  som  vor  him- 
melske Fader  ofte  giver  værdige  mis- 
sionærer og  andre,  som  har  med 
missionærarbejde  at  gøre.  Kun  få 
andre  får  velsignelser  i  en  sådan  grad. 
Må  Herren  velsigne  jer  med  de  for- 
beredelser, som  profeten  har  bedt  jer 
om  for  at  blive  missionærer  og  gå  ud 
i  verden  for  at  fortælle  andre  om  Jesu 
Kristi  evangelium.  I  haren  særlig  kal- 
delse —  en  særlig  mulighed  —  mens 
I  er  her  på  jorden,  til  at  bringe  lykke 
ind  i  andres  tilværelse,  som  ellers  ikke 
ville  være  muligt.  Ehnver  af  jer  er 
noget  særligt,  enhver  af  jer  er  af  be- 
tydning. Der  er  brug  for  enhver  af  jer. 


Uddrag  af  taler,  som  biskop  Peterson 
har  holdt  ved  ungdomsmøderne  under 
områdekonferencerne  på  Philippiner- 
ne og  i  Korea. 

Hvis  du  nogensinde 
bestemmer 

dig 


AF  MARK  HART 


* 


Mark  Hart  er  forfatter  til  og  udgiver  af  undervisningsma- 
terialer for  børn.  Han  er  lærer  i  søndagsskolen  i  Preston, 
Idaho,  ottende  ward  og  udøvende  sekretær  i  Preston, 
Idaho,  sydstav,  foruden  at  han  er  tempeltjener  i  Logan 
templet. 


„Før  året  er  omme,  skulle  du  kunne  bringe  denne  mor  ind 
i  kirken."  Denne  udfordring  fra  min  biskop,  udstedt  og 
accepteret  i  januar  måned,  gav  mig  mulighed  for  at  opleve 
den  vidunderlige  glæde  ved  missionærarbejdet. 
Den  mor,  som  han  omtalte,  boede  sammen  med  sin  datter, 
der  var  medlem,  og  jeg  havde  fået  familien  tildelt  som 
hjemmelærer.  Min  kammerat  og  jeg  brugte  de  næste  par 
dage  til  at  forberede  os  på  dette  altafgørende  første  besøg 
i  deres  hjem.  Uden  nogen  bestemt  plan  i  tankerne  med 
hensyn  til,  hvordan  vi  skulle  bringe  spørgsmålet  om  dåb 
på  bane,  ringede  vi  på  døren  og  blev  budt  indenfor. 
Da  vi  skulle  til  at  gå,  tænkte  jeg  ved  mig  selv:  „Denne 
kvinde  kender  mig  ikke.  Måske  jeg  kan  tillade  mig  at  være 
en  smule  dristig."  Jeg  tog  en  dyb  indånding  og  styrtede 
mig  så  ud  i  det:  „Hvordan  kan  det  være,  at  De  ikke  er 
medlem  af  kirken,  når  De  nu  har  boet  i  et  samfund  af 
næsten  udelukkende  mormoner  det  meste  af  Deres  liv?" 
Hun  besvarede  ikke  spørgsmålet,  så  jeg  fortsatte:  „Hvis 
De  nogensinde  skulle  bestemme  Dem  til  at  blive  medlem, 
så  vil  jeg  være  glad  for  at  ordne  forberedelserne  for  Dem." 
En  ugesenere  var  der  telefon  til  mig:  „Bror  Hart,  hvad  skal 
jeg  gøre  for  at  blive  medlem  af  Deres  kirke?"  To  uger 
senere  (endnu  før  vores  februar-besøg)  var  hun  døbt. 
Jeg  havde  tidligere  oplevet  spændingen  ved  at  give  mit  vid- 
nesbyrd til  ikke-medlemmer  i  nabolaget.  Opflammet  af 
denne  særlige  oplevelse,  bestemte  jeg  mig  til  at  få  fat  på 
en  af  lærerne  i  vores  highshool  —  en  pragtfuld  ung  mand, 
som  var  gift  med  en  af  mine  fjerne  slægtninge.  Og  også 
her  var  problemet,  hvordan  jeg  kunne  komme  ind  på  et  pas- 
sende emne. 

Ved  en  sammenkomst  en  dag  i  skolen  satte  jeg  mig  et 
stykke  nede  i  salen  og  sådan,  at  der  blev  en  tom  plads  ved 
siden  af  mig  ud  mod  gangen.  Jeg  tænkte  ved  mig  selv: 
„Nu  må  Herren  tage  det  næste  skridt." 
Et  øjeblik  senere  satte  han  sig  ved  siden  af  mig.  Og  igen 
brugte  jeg  den  samme  fremgangsmåde:  „Jeg  er  bare 
nysgerrig.  Hvordan  kan  det  være,  at  du  var  i  stand  til  at 
gå  på  Brigham  Young  universitetet  i  fire  år  uden  at  blive 
mormon?"  Og  jeg  tilføjede  også  her:  „Hvis  du  nogensin- 
de skulle  bestemme  dig  til  at  slutte  dig  til  kirken,  vil  jeg 
være  glad  for  at  hjælpe  dig  med  forberedelserne." 
Tre  dage  senere  ringede  telefonen.  Tre  uger  senere  blev 
han  døbt. 

Derefter  tænkte  jeg  på  en  af  mine  elever,  et  ikke-medlem, 
som  blot  aldrig  havde  bekymret  sig  om  at  blive  døbt.  Nogle 
få  måneder  senere  brugte  jeg  de  samme  ord  over  for  ham: 
„Jeg  vil  være  glad  for  at  ordne  forberedelserne  for  dig." 
Også  han  blev  medlem. 

De  to  små  ord:  „Jeg  vil  være  glad  for  at  ordne  forbere- 
delserne for  dig"  har  givet  mig  den  store  glæde,  som 
Herren  lover  os: 

„Og  dersom  jeres  glæde  kan  være  så  stor  over  en  eneste 
sjæl,  som  I  har  ført  til  mig  i  min  Faders  rige,  hvor  meget 
større  glæde  ville  I  da  ikke  have,  om  I  kan  føre  mange 
sjæle  til  mig!"  (L.  &  P.  18:16) 

Opdagelse  af 
Mormons  Bog 


AF  PRÆSIDENT  MARION  G.  ROMNEY 
2.  Rådgiver  i  Det  første  Præsidentskab 


Illustreret  af  Sherry  Thompson 


„Hvem  opdagede  Amerika?"  spurgte  læreren.  „Colom- 
bus,"  svarede  alle  eleverne  med  undtagelse  af  én.  Han 
svarede:  „Det  gjorde  jeg."  Børnene  lo.  Ikke  desto  mindre 
var  der  her  rejst  et  tvivlspørgsmål,  som  er  værd  at  over- 
veje. Drengen  havde  virkelig  opdaget  alt,  hvad  han  vidste 
om  Amerika. 

Profeten  Joseph  Smit  skrev:  „Jeg  fortalte  brødrene,  at 
Mormons  Bog  var  den  mest  korrekte  af  alle  bøger  på  jor- 
den og  slutstenen  i  vor  religion,  og  at  et  menneske  ville 
komme  Gud  nærmere  ved  at  adlyde  dens  forordninger  end 
ved  nogen  anden  bog."  (History  of  the  Church  4:461) 

Jeg  har  opdaget,  at  denne  udtalelse  af  profeten  er  sand. 
Da  jeg  var  dreng,  fascinerede  historien  om  Gadianton- 
røverne  mig.  Der  var  et  utal  af  huler  i  bjergene  i  det  nord- 
lige Mexico,  hvor  jeg  boede.  Når  vi  udforskede  dem,  fandt 
vi  gamle  pilespidser  og  andre  fortidsminder.  På  væggene 
varder  mærkelige  tegninger  og  hieroglyffer.  Vi  fantaserede 
os  til,  om  hulerne  var  blevet  benyttet  som  skjulesteder 
for  røverne.  De  mange  historier,  der  blev  brygget  og  fortalt 
rundt  omkring,  fik  mig  til  igen  og  igen  at  læse  alt  det,  der 
er  skrevet  i  Mormons  Bog  om  disse  røvere. 
Senere  hen,  da  jeg  gik  i  første  klasse  i  Cassia-akad miets 
high-school,  var  Mormons  Bog  den  tekst,  vi  benyttede  i 
teologi-klassen.  For  nylig  fandt  jeg  i  den  notesbog,  jeg 
brugte  dér,  en  kort  nedskrevet  udtalelse  om  indholdet  af 
hvert  kapitel  i  den  bog. 

Meget  senere,  mellem  1920  og  1923,  da  jeg  arbejdede  som 
missionær,  blev  jeg  noget  bedre  bekendt  med  Mormons 
Bog. 

Min  virkelige  bekendtskab  med  og  kærlighed  til  den  bog 
udviklede  sig  i  tiden  mellem  1929  og  1941,  i  de  år  hvor 
jeg  studerede  jura. 

Efter  at  jeg  havde  arbejdet  mig  gennem  det  juridiske  fakul- 
tet, havde  taget  min  eksamen  og  fået  tilladelse  til  at  prak- 
tisere, bekymrede  det  mig,  om  det  ville  være  muligt  at 
praktisere  jura  og  leve  op  til  Jesu  Kristi  Evangeliums 
standarder  på  samme  tid.  Min  fars  bekymring  over 
det  samme  problem  foruroligede  mig  endnu  mere.  Jeg 
vidste  ikke,  om  han  havde  hørt  den  historie,  men  man  for- 
talte mig,  at  en  dag,  da  en  eller  anden  spøgefugl  gik  gen- 


Da  jeg  var  dreng,  fascinerede 
historien  om  Gadianton- 
røverne  mig.  Der  var  et  utal 
af  huler  i  bjergene  i  det 
nordlige  Mexico,  hvor  jeg 
boede.  Når  vi  udforskede  dem, 
fandt  vi  gamle  pilespidser  og 
andre  fortidsminder.  På 
væggene  var  der  mærkelig 
tegninger  og  hieroglyffer. 


nem  en  kirkegård,  fik  han  øje  på  en  gravsten  med  denne 
indskrift:  „Her  hviler  John  Brown,  en  sagfører  og  en  ærlig 
mand."  Hertil  føjede  han  :  „Jeg  gad  vide,  hvorfor  de  begra- 
vede alle  tre  i  den  samme  grav?" 

Med  profeten  Joseph  Smiths  lovprisning  af  bogen  i  tan- 
kerne besluttede  jeg  mig  til  denne  procedure,  som  jeg 
derefter  fulgte: 

Regelmæssigt  tog  jeg  til  mit  kontor  en  halv  time  før  mine 
medarbejdere,  låste  døren  og  brugte  en  halv  time  hver 
morgen  med  at  bede  og  læse  i  skrifterne.  I  løbet  af  de 
12  år  jeg  arbejdede  som  advokat,  læste  jeg  Mormons  Bog 
ni  gange. 

Siden  har  jeg  læst  den  mange  flere  gange. 
Storslåede  er  de  lektier,  den  lærer  os.  Overvej  sammen 
med  mig  disse  eksempler. 

For  det  første  tro  og  mod,  som  de  blev  demonstreret  af 
Nephi. 

I  kan  huske,  at  hans  brødre  gjorde  vrøvl,  da  deres  far,  Lehi, 
sagde  til  dem,  at  han  ønskede,  de  skulle  vende  tilbage  „til 
Labans  hus  og  søge  efter  disse  optegnelser".  Men  Nephi 
svarede : 

„Jeg  vil  gå  og  gøre  det,  som  Herren  har  befalet,  thi  jeg 
ved,  at  Herren  ikke  giver  menneskene  nogen  befaling,  uden 
at  han  åbneren  udvej  for  dem,  så  de  kan  udføre  det,  som 
han  befaler  dem."  (1.  Nephi  3:4,  7) 
Da  Nephi  og  hans  brødre  kom  „op  til  Jerusalems  land" 
faldt  loddet  om,  „hvem  der  skulle  gå  ind  i  Labans  hus" 
på  Laman.  Han  gik  derind,  men  det  lykkedes  ham  ikke  at 
få  pladerne.  Da  han  vendte  tilbage  til  sine  brødre,  over- 
talte han  alle  undtagen  Nephi,  til  at  vende  tilbage  til  deres 
far  uden  pladerne.  Men  Nephi  sagde: 
„Så  sandt  som  Herren  lever,  og  vi  lever,  vil  vi  ikke  vende 
tilbage  til  vor  fader  i  ørkenen,  førend  vi  har  udført  det,  som 
Herren  har  befalet  os."  (1.  Neph.  3:10-11,  15) 
Han  overtalte  dem  derpå  til  at  rejse  til  deres  arveland  og 
hente  deres  guld,  sølv  og  andre  værdier  og  med  dem  prøve 
at  købe  pladerne.  Det  gjorde  de,  men  Laban  nægtede  at 
skille  sig  af  med  pladerne.  Tværtimod  tog  han  deres  kost- 
barheder fra  dem,  og  de  måtte  flygte  for  livet. 
Igen  uden  for  Jerusalems  mure  slog  Laman  og  Lemuel 


vredt  Nephi  med  en  stang.  Nephi  gik  derefter  alene  ind  i 
byen,  og  med  Guds  hjælp  fik  han  pladerne. 
Styrken  af  Nephis  tro  blev  dramatisk  demonstreret  ved 
mange  følgende  lejligheder.  Da  han  påtog  sig  at  bygge  et 
skib,  som  Herren  havde  befalet  ham,  gjorde  hans  brødre 
nar  ad  ham  og  sagde,  at  det  kunne  han  ikke.  Men  Nephi 
sagde  til  dem:  „Hvis  Gud  havde  befalet  mig  at  gøre  alle 
ting,  så  kunne  jeg  gøre  det.  Om  han  ville  befale  mig  at  sige 
til  dette  vand:  Bliv  til  jord!  så  ville  det  blive  til  jord,  og 
dersom  jeg  ville  sige  dette,  villedet  ske."(1.  Neph.  17:50) 
Og  så  byggede  han  skibet  og  tog  sine  genstridige  brø- 
dre med  på  det  tværs  over  havet. 

En  anden  værdifuld  lektie,  jeg  har  lært  fra  Mormons  Bog, 
er,  hvordan  man  kan  vide,  når  ens  synder  er  blevet  tilgivet. 
Svaret  stod  tydeligt  for  mig,  da  jeg  tænkte  over  de  første 
vers  i  det  fjerde  kapitel  af  Mosiah. 

En  af  skrifternes  mest  vidunderlige  afhandlinger  findes 
nedskrevet  i  de  første  kapitler  af  Mosiah.  Det  er  kong  Ben- 
jamins farvel-tale  til  sit  folk. 
De  første  tre  vers  i  det  fjerde  kapitel  lyder  således: 
„Og  nu  skete  det,  at  da  kong  Benjamin  var  holdt  op  med 
at  tale  de  ord,  som  var  blevet  ham  givet  af  Herrens  engel, 
så  han  på  mængden  rundt  omrking,  og  se,  de  var  faldet 
til  jorden,  thi  Herrens  frygt  var  kommet  over  dem. 
Og  de  havde  set,  at  de  i  deres  egen  kødelige  tilstand  en- 
dog var  ringere  end  støvet  på  jorden.  Og  de  råbte  alle 
som  med  een  stemme,  idet  de  sagde:  O,  vær  barmhjertig 
og  anvend  Kristi  forsonende  blod,  så  at  vi  kan  få  tilgivelse 
for  vore  synder,  og  at  vore  hjerter  kan  renses,  thi  vi  tror  på 
Jesus  Kristus,  Guds  Søn,  som  skabte  himlen  og  jorden  og 
alle  ting,  og  som  skal  komme  ned  blandt  menneskenes 
børn. 

Og  efter  at  de  havde  talt  disse  ord,  kom  Herrens  ånd  over 
dem,  og  de  fyldtes  med  glæde,  eftersom  de  havde  fået 
forladelse  for  deres  synder  og  fred  med  samvittigheden 
ved  den  særdeles  stærke  tro,  de  havde  på  Jesus  Kristus, 
som  skulle  komme  ifølge  de  ord,  som  kong  Benjamin 
havde  talt."  (Mosiah  4:1-3.  Fremhævelse  tilføjet) 
Enhver,  som  vil  opdage  Mormons  Bog  og  efterleve  dens 
belæringer,  vil  være  på  vej  til  evigt  liv. 

Lige  til  min  død  vil  jeg  være  taknem- 
melig fordi  jeg  ikke  lyttede  til  mine 
venners  råd,  da  jeg  som  ung  mand, 
endnu  ikke  tyve  år  gammel,  påtog 
mig  alt  besværet  med  at  rejse  hele 
vejen  fra  det  nordligste  Utah  ned  til 
det  allersydligste  for  at  blive  viet  i 
templet  i  St.  George.  Det  var  før  jern- 
banen var  blevet  ført  sydpå,  og  vi 
måtte  rejse  hele  vejen  i  hestevogn. 
Det  var  en  lang  og  vanskelig  rejse  den- 
gang på  dårlige  veje,  og  den  tog  flere 
dage.  Den  blev  foretaget  med  heste- 
vogn, og  afstanden  var  omkring 
445  km. 

Mange  mennesker  frarådede  mig  at 
gennemgå  alt  det  besvær  —  at  rejse 
den  lange  vej  til  St.  George  for  at 
blive  gift.  De  argumenterede,  at 
jeg  da  kunne  lade  stavspræsidenten 
eller  biskoppen  vie  os,  og  når  så 
templet  i  Salt  Lake  City  var  færdigt  (og 
det  var  kun  74  km  væk)  kunne  jeg  brin- 
ge min  hustru  og  vore  børn  dertil  og 
få  dem  beseglet  til  mig  for  al  evighed. 
Hvorfor  gjorde  jeg  ikke,  som  de  sag- 
de? Fordi  jeg  ønskede  at  blive  viet  for 
tid  og  evighed  —  fordi  jeg  ønskede  at 
begynde  livet  rigtigt.  Senere  fik  jeg 
grund  til  at  glæde  mig  inderligt  over 
min  stædige  fastholdelse  af  at 
ville  vies  i  templet  med  det  samme, 
hellere  end  at  skulle  vente  til  et  se- 
nere og  mere  belejligt  tidspunkt. 

Hendes 
mor  døde, 

Salt  Lake, 
templet 

r     ..blev 
færdigt 


AF  PRÆSIDENT  HEBER  J.  GRANT 
Kirkens  syvende  præsident 

For  nogle  år  siden  var  generalhoved- 
bestyrelsen for  unge  kvinders  GUF 
på  en  rejse  rundt  til  Zions  stave, 
hvor  de  talte  om  emnet  ægteskab.  Da 
opfordrede  de  de  unge  mennesker  til 
at  begynde  deres  liv  rigtigt  ved  at  blive 
viet  på  den  rigtige  måde,  i  Herrens 
tempel. 

Jeg  var  på  besøg  i  en  af  stavene  til 
konference,  og  en  af  mine  døtre,  der 
var  repræsentant  for  den  kvindelige 


GUF  ved  konferencen,  sagde:  „Jeg  er 
taknemmelig  overfor  Herre,  at  jeg  blev 
født  rigtigt  —  født  i  pagten  af  foræl- 
dre, som  var  retteligt  viet  og  beseglet 
i  Herrens  tempel." 

Mine  øjne  fyldtes  med  tårer,  for  hen- 
des mor  døde,  før  templet  i  Salt 
Lake  City  var  færdigt,  og  jeg  var  dybt 
taknemmelig  over,  at  jeg  ikke  havde 
lyttet  til  mine  venners  råd  —  dem, 
som  forsøgte  at  overtale  mig  til  ikke  at 
rejse  til  St.  George  Templet  for  at 
blive  viet.  Jeg  var  meget  taknemmelig 
for  inspirationen  til  det  faste  forsæt  at 
ville  begynde  livet  rigtigt. 
Hvorfor  kom  det  til  mig?  Det  kom  til 
mig,  fordi  min  mor  troede  på  evange- 
liet, lærte  mig  dets  værdi,  gav  mig  et 
ønske  om  at  få  alle  velsignelserne  ved 
at  begynde  livet  rigtigt  og  ved  at 
handle  i  overensstemmelse  med 
evangeliets  belæringer. 
Jeg  er  overbevist  om,  at  ingen  vær- 
dige sidste  dages  hellige  mænd  og 
kvinder  burde  sky  nogen  rimelig  an- 
strengelse eller  udgift  for  at  komme  til 
Herrens  hus  for  at  begynde  livet  sam- 
men. De  ægteskabsløfter,  der  afgives 
på  disse  hellige  steder  og  de  hellige 
pagter,  der  indgås  for  tid  og  al  evig- 
hed, er  sikringer  mod  mange  af  de 
fristelser  i  livet,  der  har  tilbøjelighed 
til  at  ødelægge  hjem  og  tilintetgøre 
lykke. 


Den  „gyldne  bibel" 


AF  MAUREEN  BEECHER 


Mary  Elizabeth  havde  aldrig  set  en 
Mormons  Bog.  Bror  Morley,  som 
præsiderede  over  deres  lille  gren 
i  Kirtland  i  staten  Ohio,  fortalte  hen- 
de, hvad  missionærerne  sagde  om 
de  hellige  optegnelser  på  de  gyldne 
plader.  Hun  havde  hørt  om  profeten 
Joseph  Smith,  og  om  hvordan  han 
havde  oversat  dem,  men  Mary  Eliza- 
beth havde  aldrig  set  bogen  selv. 
Ih,  hvor  hun  længtes  efter  at  læse  den! 
Hun  var  ti  år  gammel  og  havde  lært 
at  læse  ved  at  studere  Bibelen  —  den 
var  den  eneste  bog,  der  fandtes  i  man- 


ge hjem  dengang  for  næsten  150  år 
siden. 

Det  var  noget  ensomt  at  være  blandt 
de  få,  som  i  deres  nabolag  troede  på 
det  gengivne  evangelium.  Bror  Mor- 
ley selv  var  nylig  blevet  omvendt,  og 
også  han  følte  sig  isoleret,  efter  at  de 
første  missionærer  var  rejst  bort. 
Så  kom  der  en  ny  missionær,  John 
Whitmer,  én,  som  personligt  havde 
set  de  gyldne  plader  og  havde  rørt  ved 
dem.  Og  han  bragte  en  Mormons  Bog 
med  sig. 
Mary  Elizabeth  hørte  hurtigt  om  hans 


ankomst.  Der  skulle  være  et  møde  hos 
bror  Morley  den  aften,  for  grenen 
havde  ikke  nogen  kirkebygning  at 
mødes  i.  Mary  Elizabeth  kom  allerede 
om  eftermiddagen  til  bror  Morleys  hus 
i  håb  om  at  finde  ud  af  noget  mere  om 
den  bog.  Og  hun  blev  meget  skuffet, 
da  hun  fik  at  vide,  at  bror  Whitmer  ikke 
var  der.  Men  han  havde  ladet  bogen 
blive  i  huset. 

, , Vil  du  gerne  se  den?"  spurgte  bror 
Morley. 

„Ih,  ja,  meget  gerne!"  svarede  Mary 
Elizabeth.  Bror  Morley  hentede  den  og 

lagde  den  i  hendes  skød.  Da  Mary 
Elizabeth  holdt  den  kostelige  bog  i 
sine  hænder,  var  hun  så  ivrig  efter  at 
læse  den,  at  hun  slet  ikke  kunne  tæn- 
ke på  at  aflevere  den  igen. 
„Men  Mary  Elizabeth,"  protesterede 
bror  Morley.  ,, Mange  af  brødrene  har 
endnu  ikke  læst  den,  og  jeg  selv  er 
heller  ikke  færdig  med  den  endnu." 
„Kan  jeg  ikke  få  lov  til  at  læse  den, 
mens  I  er  i  kirke?  Jeg  kan  bringe  den 
tilbage,  når  mødet  er  forbi,"  foreslog 
Mary  Elizabeth. 

„Men  det  vil  blive  sent,  før  vi  er  fær- 
dige," svarede  bror  Morley.  „Du  kom- 
mer til  at  gå  hele  vejen  i  mørket  for 
at  aflevere  den." 

Men  da  bror  Morely  betragtede  Mary 
Elizabeths  bønfaldende  øjne,  kunne 
han  ikke  afslå  hendes  ønske.  „Mit 
barn,"  sagde  han  venligt.  „Hvis  du  vi! 
bringe  bogen  tilbage,  før  du  spiser  i 
morgen  tidlig,  så  kan  du  godt 
tage  den  med  dig  nu." 
Hvis  nogen  nogen  sinde  har  følt  sig 
lykkelig  over  at  være  i  besiddelse  af 
en  skat,  så  var  det  Mary  Elizabeth. 
Hun  fløj  hjem  og  styrtede  ind  i  huset, 
hvor  hun  boede  sammen  med  sin 
onkel  og  tante,  og  hun  råbte:  ,,Her  er, 
, guldbibelen'!"  Dette  udbrud  bragte 
en  del  opstandelse.  Mary  Elizabeth 
blev  skældt  ud  for  at  have  været  så 
frimodig  at  have  bedt  om  en  sådan  be- 
gunstigelse, når  bror  Morley  endnu 
ikke  havde  læst  bogen. 
Men  hun  havde  den  nu  nogle  få  timer, 
og  hendes  onkel  og  tante  var  lige  så 
ivrige  som  hun  efter  at  lære  dens  ind- 
hold at  kende.  Så  familien  skiftedes  til 
at  læse  højt  fra  dens  hellige  blade. 
Dagslyset   svandt    ind    til    tusmørke, 


men  de  læste  videre.  Der  blev  tændt 
stearinlys,  og  de  læste  stadig  videre 
til  sent  ud  på  aftenen.  Det  var  svært  at 
holde  op  med  at  læse  og  at  gå  i 
seng,  og  selv  mens  hun  lå  på  sin  sofa, 
tænkte  Mary  Elizabeth  på  de  smukke 
begyndelsesord,  før  hun  faldt  i  søvn: 
„Jeg  Nephi,  er  født  af  retskafne 
forældre." 

Morgenlyset  vækkede  Mary  Elizabeth, 
og  med  et  spring  var  hun  ude  af  sen- 
gen og  begyndte  straks  igen  at  læse  i 
bogen.  Og  næsten  lige  til  spisetid 
læste  hun  om  Guds  gamle  folk  i 
Amerika. 

Det  var  endnu  meget  tidligt,  da  hun 
kom  til  bror  Morleys  hus  med  bogen. 
„Før  morgenmaden,"  havde  hun 
lovet,  og  bror  Morleys  familie  havde 
kun  været  oppe  gasnke  kort. 
Mary  Elizabeth  afleverede  bogen  til 
bror  Morley.  „Jeg  regner  ikke  med  at 
du  har  læst  meget  i  den,"  bemærkede 
han.  Hun  pegede  på  bogmærket,  der 
viste  stedet,  de  var  kommet  til,  da  de 
holdt  op  med  at  læse  aftenen  før.  Han 
var  forbløffet.  „Jeg  tror  ikke,  du  kan 
fortælle  mig  et  eneste  ord  af  den," 
sagde  han  udfordrende,  idet  han 
mente,  at  hun  havde  læst  for  hurtigt 
til  at  kunne  huske  noget  som  helst  af 
det. 

„  ,Jeg,  Nephi,  er  født  af  retskafne 
forældre,'  "  begyndte  hun,  og  derpå 
forklarede  Mary  Elizabeth,  hvad  hun 
havde  læst  og  hørt  om  Nephi 
og  hans  familie. 

Bror  Morley  så  tvivlende  på  pigen. 
Hun  havde  læst,  og  hun  kunne  nogle 
af  versene  udenad!  Og  han  kunne  se 
på  hendes  øjne,  at  hun  elskede  den 
bog.  „Mit  barn,"  sagde  han,  „tag  den 


bog  med  hjem  og   læs  den  færdig. 
Jeg  kan  vente." 

Der  blev  ikke  tid  til  at  blive  færdig 
med  hele  bogen  på  én  gang,  men  nog- 
le få  dage  senere  læste  Mary  El  izabeth 
det  sidste  kapitel.  I  mellemtiden  var 
profeten  Joseph  Smith  selv  ankommet 
til  Kirtland.  Mens  han  var  der,  be- 
søgte han  Mary  Elizabeths  onkel, 
men  Mary  Elizabeth  var  ikke  hjemme. 
Da  han  så  Mormons  Bog  på  kaminhyl- 
den, spurgte  profeten  Joseph  om  den. 
„Jeg  sendte  den  bog  til  bror  Morley," 
sagde  han.  „Hvordan  kan  det  være,  at 
den  nu  befinder  sig  her?"  Mary  Eliza- 
beths onkel  forklarede,  hvordan  hans 
niece  havde  overtalt  bror  Morley  ti!  at 
lade  hende  låne  den.  „Hende  kunne 
jeg  godt  lide  at  træffe,"  sagde  pro- 
feten. 

Der  blev  sendt  bud  efter  Mary  Eliza- 
beth. Åndeløst  kom  hun  ind  og  så  for 
første  gang  ind  i  Guds  profets  øjne. 
„Ih,  hvor  er  de  blå,"  tænkte  hun.  „Og 
så  bundløse.  Det  er  lige  som  om,  han 
kan  læse  mine  tanker."  Efter  en 
lang  pause  nærmede  profeten  sig 
langsomt  og  bestemt  Mary  Elizabeth, 
lagde  hænderne  på  hendes  hoved  og 
gav  hende  en  velsignelse,  den  første 
hun  nogen  sinde  havde  fået. 
Besøget  var  hurtigt  ovre.  Men  før  pro- 
feten tog  af  sted,  gav  han  Mary  Eliza- 
beth en  Mormons  Bog  —  som  skulle 
være  hendes  egen,  helt  alene! 
Hun  læste  den  skattede  bog  mange 
gange.  Og  hver  gang  hun  læste  den, 
mindedes  hun  igen  spændingen  ved 
at  læse  den  for  første  gang  og  pro- 
feten, som  oversatte  den  og  gav  hen- 
de en  Mormons  Bog  samt  en  vel- 
signelse. 

Om  efteråret  lyser  dette  stjernebillede  på 
den  sydlige  himmel.  Forbind  prikkerne  for 
at  finde  ud  af,  hvilken  mytologisk  figur,  folk 
i  gamle  dage  forbandt  med  dette  stjernebil- 
lede. 


Bare  for  sjov 

i 


Kan  du  hjælpe  det  lille  jordegern  med  at 
finde  den  vej,  der  fører  hen  til  det  hemme- 
lige hul  i  træstubben? 

Juvas  skæve  fod  gjorde  det  vanskeligt 
for  ham  at  gå  hurtigt,  men  han  kunne 
da  alligevel  følge  trop  med  gederne. 
Han  vidste,  at  han  kunne.  Men  da 
hans  ældre  bror,  Rollo,  var  parat  til  at 
tage  afsted  til  skole  inde  i  byen,  var 
Juva  slet  ikke  forbavset  over,  at  både 
hans  bror  og  hans  far  så  på  ham  med 
spørgende  blikke. 

,,Vi  må  få  en  anden  til  at  vogte  ge- 
,     derne,  Juva,"  sagde  Rollo,  da  han  lag- 
^^de   et   par  ekstra   læderbukser  sam- 
men. 

„Jeg  kan  godt  klare  det,"  sagde  Juva, 
idet  han  strakte  sig  for  at  gøre  sig  en 
smule  højere.  „Jeg  kan  godt  følge 
med  gederne." 

Et  øjeblik  talte  hverken  hans  far  eller 
hans  bror.  Juva  kunne  mærke,  at  de 
så  undersøgende  på  ham.  Så  røm- 
mede hans  far  sig: 

„Du  kan  godt  følge  med,  Juva. 
Det  er  sandt  nok.  Men  kan  du  holde 
styr  på  dem?  Kan  du  forhindre  dem  i 


at  komme  ned  fra  bjerget  før  tiden?" 
„Du  er  ikke  så  høj,  som  jeg  var,  da 
jeg  begyndte  at  passe  gederne," 
sagde  Rollo. 

„Jeg  kan  godt!  Jeg  ved,  jeg  kan!" 
udbrød  Juva.  Han  havde  altid,  når  han 
fulgte  efter  Rollo,  drømt  om  den  dag, 
hvor  hans  fod  ville  være  rettet  ud,  og 
hvor  han  kunne  holde  gederne  samlet, 
sådan  som  hans  bror  kunne. 
Deres  far  havde  været  gedehyrde  for 
hr  Winkler  i  mange  år,  og  derefter 
Rollo.  Og  nu  var  det  Juvas  tur.  Selvom 
hans  halten  gjorde  det  vanskeligt  for 
ham  at  gå,  måtte  han  prøve. 
„Landsbyens  drenge  ved,  at  jeg  ta'r 
afsted,"  sagde  Rollo,  idet  han  lukkede 
sin  taske  omhyggeligt.  „Devil  bede  hr 
Winkler  om  det  job.  Jeg  fortalte  om 
dig,  men  du  må  tale  for  dig  selv." 
Hele  vejen  til  det  store  hus  på  bakken 
prøvede  Juva  omhyggeligt  at  gå  uden 
at  halte.  Han  gik,  så  hurtigt  han  kun- 
ne. Rollo  havde  ret.  To  af  drengene  fra 
landsbyen  var  der  før  ham . 


Hr  Winkler  vendte  sig  og  hilste  på 
ham:  „Juva!  Du  kom  virkelig!  Jeg 
sagde  til  drengene,  at  du  ville 
komme." 

De  andre  drenge  så  på  Juva.  Den 
måde,  de  gjorde  det  på  viste  ham,  at 
de  tvivlede  på,  at  han  kunne  klare  op- 
gaven. 

,,Juva  går  meget  langsomt,"  sagde 
den  ene  dreng. 

„Geder  bevæger  sig  som  blæsten  på 
bjerget,"  sagde  den  anden. 
Hr  Winkler  nikkede:  ,,Det  er  rigtig 
nok,"  sagde  han.  „Men  det  er  Juvas 
tur.  Han  skal  ha'  sin  chance." 
Juva  var  glad,  da  han  vendte  hjem. 
Hans  fars  kommentarer  var  kun  kor- 
te: „Vores  familie  udfører  godt  ar- 
bejde, Juva." 

Hele  den  lange  sommer  fulgte  Juva 
gederne.  Han  blev  meget  træt,  når  han 
måtte  løbe  for  at  komme  foran  geder- 
ne, og  hver  gang  han  nåede  op  på  de 
høje  græsgange,  smertede  hans 
skæve  fod. 

Når  han  kom  forbi  det  sparsomme 
græs  længere  nede  ad  bjerget,  satte 
Juva  sig  somme  tider  for  at  hvile  et 
øjeblik.  Hvorfor  ikke  standse  her  med 
gederne,  tænkte  han.  Ingen  behøver 
at  få  det  at  vide.  Gederne  skal  så- 
mænd nok  finde  noget  at  æde.  Om 
aftenen  vil  jeg  ikke  have  halvt  så  langt 
at  gå,  når  gederne  skal  tilbage  til  hr 
Winklers  stald. 

Men  så  huskede  Juva  på  sin  fars  ord, 
og  han  drev  gederne  op  til  de  højest- 
liggende  græsgange,  hvor  der  var  det 
allerfineste  græs.  Der  åd  gederne,  så 
meget  de  kunne  ønske,  hele  som- 
meren lang. 

Da  efteråret  kom,  og  den  første  sne 
dækkede  bjergtoppene,  var  det  ikke 
længere  nødvendigt  at  passe  gederne. 
De  forblev  lunt  og  hyggeligt  i  hr  Win- 
klers stalde  og  åd  det  hø,  som  han 
havde  oplagret  til  dem.  Og  så  en  dag 
stod  hr  Winkler  ved  døren  til  den  lille 
hytte,  hvor  Juva  og  hans  far  boede. 
„De  gør  os  ære,  hr  Winkler,"  sagde 
Juvas  far,  idet  han  trak  den  bedste 
stol  frem. 
„Det  er  Deres   familie  der  gør   mig 

ære,"  svarede  hr  Winkler.  „I  har  alle 
æret  mig  med  jeres  tjeneste,  og  ingen 
har  tjent  mig  bedre  end  Juva.  Gederne 
har  aldrig  givet  mere  mælk,  og  aldrig 
har  deres  pels  været  mere  skinnen- 
de. Hver  eneste  dag  har  Juva  bragt 
dem  højt  op  på  bjerget,  hvor  føden 
var  den  bedste.  Han  har  hjulpet  mig 
storartet,  og  nu  vil  jeg  gerne  prøve 
at  hjælpe  ham." 

Juva  stirrede  på  gæsten.  Hvad  mon  hr 
Winkler  mente?  Juva  havde  ingen 
geder,  der  skulle  passes.  Hvordan 
kunne  denne  mand  hjælpe  ham? 
„Der  kommer  en  berømt  læge  til 
byen,"  sagde  hr  Winkler.  „Jeg  har 
hørt,  at  han  næsten  kan  udføre  mirak- 
ler. Jeg  vil  gerne  tage  Juva  med  til 
ham." 

Juvas  hjerte  hamrede,  Ville  det  være 
muligt,  spekulerede  han.  Vil  jeg, 
Juva,  blive  i  stand  til  at  følge  tæt 
efter  gederne?  Vil  jeg  en  dag  kunne 
løbe  og  lege  ligesom  andre  børn? 
Da  hr  Winkler  var  gået,  vendte  Juvas 
far  sig  om  imod  drengen: 


„Du  har  gjort  mig  meget  lykkelig  i 
aften,  min  dreng,"  sagde  han.  „Ved 
du  hvorfor?" 

Juva  tænkte  sig  om  et  øjeblik.  „Fordi 
hr  Winkler  vil  bringe  mig  ned  for  at 
blive  behandlet  af  en  berømt  læge?" 
spurgte  han. 

„Det  er  noget  af  det,"  sagde  faderen. 
„Men  det  er  ikke  den  vigtigste  grund 
til,  at  jeg  er  så  glad." 
Igen  var  Juva  tavs  et  øjeblik.  Så  spurg- 
te han:  „Det  er  en  kold  vinter,  og  du 
er  glad  fordi  gederne  allesammen 
har  gode,  varme  pelse?" 
Juvas  far  lagde  armen  om  sin  søn. 
Juva  så  ned  på  sin  skæve  fod,  og  der 
voksede  et  håb  frem  i  ham  om,  at  den 
ikke  altid  ville  være  sådan. 
„Ikke  blot  på  grund  af  gederne,  Juva, 
sagde  hans  far.  „Og  heller  ikke 
muligheden  for,  at  din  fod  kan  rettes 
ud.  Men  allermest  er  jeg  glad  for,  at 
du  altid  klatrede  helt  op  til  toppen 
af  bjerget." 

Filisterne  havde  samlet  deres  hære  på  en  bjergside  i  Juda. 
De  var  kommet  for  at  kæmpe  mod  kong  Saul  og  hans 
israelitiske  krigere,  som  havde  slået  lejr  på  en  bjerg- 
skråning lige  over  for  den  invaderende  hær.  Elan-dalen 
lå  mellem  dem. 

En  morgen  trådteen  kæmpe  frem  fra  filisternes  rækker  for 
at  håne  israelitterne.  Hans  navn  var  Goliat,  og  han  var 
virkelig  en  kæmpe.  Bibelen  siger,  at  han  var  seks  alen 
og  et  spand  høj  (hvilket  i  moderne  sprog  vil  sige,  at  han 
var  lige  ved  3  meter  høj).  Til  at  beskytte  hovedet  bar 
Goliat  en  kobberhjælm.  En  svær  skælbrynje  beskyttede 
krop  og  ben.  Og  en  tjener  gik  foran  ham,  med  sin  mesters 
skjold. 

I  hånden  havde  Goliat  et  kæmpemæssigt  spyd,  der  var 
som  en  væverbom,  og  han  råbte  over  til  Israels  hære: 
„Hvorfor  drager  I  ud  til  angreb?  Er  jeg  ikke  en  filister  og 
I  Sauls  trælle?  Vælg  jer  en  mand  og  lad  ham  komme 
herned  til  mig!  Hvis  han  kan  tage  kampen  op  med  mig  og 
dræbe  mig,  vil  vi  være  eders  trælle,  men  får  jeg  bugt  med 
ham  og  dræber  ham,  skal  I  være  vore  trælle  og  trælle  for 
os!" 

Og  Goliat  tilføjede:  ,,l  dag  har  jeg  hånet  Israels  slag- 
rækker; kom  med  en  mand,  så  vi  kan  kæmpe  sammen." 
Da  Saul  og  hans  hære  hørte  den  pralende  kæmpes  tale, 
blev  de  bange.  Goliat  gentog  sin  udfordring  til  de  rystende 
israelitter  hver  morgen  og  hver  aften  i  fyrretyve  dage. 
Og  i  Betlehem  i  Juda  boede  der  er  ældre  mand,  Isaj, 
som  havde  otte  sønner.  De  tre  ældste,  Eliab,  Abinadab  og 
Sjamma  var  draget  i  krig  med  kong  Saul  mod  filisterne, 
men  deres  yngste  bror,  David,  var  blevet  hjemme  for  at 
vogte  sin  fars  får. 

En  dag,  da  hærene  endnu  var  i  kamp,  kaldte  Isaj  David 
hjem  fra  marken  og  bad  ham  bringe  en  efa  (det  er  omkring 
20  liter)  ristet  korn  og  ti  brød  til  sine  brødre  på  slagmar- 
ken og  finde  ud  af,  hvordan  de  havde  det.  David  skulle 
også  bringe  ti  skiver  flødeost  til  tusindføreren  (kaptajnen 
over  brødrenes  kompagni  på  tusind  mand). 
Så  snart  David  ankom  til  lejren  og  havde  hilst  på  sine 
brødre,  var  det  tid  for  Goliats  daglige  udfordring  til  de 
skrækslagne  israelske  soldater.  Da  Goliat  nærmede  sig 
flygtede  Sauls  mænd  i  rædsel.  David,  der  var  forbavset 
over  deres  manglende  mod,  spurgte  nogle  af  de  flygtende 
soldater:  ,,Hvem  er  vel  denne  .  .  .  filister,  at  han  vover 
at  håne  den  levende  Guds  slagrækker?" 
Da  David  spurgte,  hvorfor  alle  syntes  at  være  bange  for 
kæmpen,  blev  dette  fortalt  til  kong  Saul,  som  sendte  bud 
efter  den  unge  hyrdedreng.  Og  David  sagde  til  Saul :  „Min 
herre  må  ikke  tabe  modet!  Din  træl  vil  gå  hen  og  kæmpe 
med  den  filister!" 

„Du  kan  ikke  gå  hen  og  kæmpe  med  den  filister,"  sagde 
Saul,  „thi  du  er  en  ung  mand,  og  han  har  været  kriger 
fra  sin  ungdom." 

David  fortalte  Saul,  at  han  havde  vogtet  sin  fars  får  godt, 
og  med  Herrens  hjælp  havde  han  dræbt  en  løve  og  en 
bjørn,  som  havde  taget  et  af  deres  lam.  Og  så  fortsatte 
den  modige  unge  mand:  „Herren,  som  har  reddet  mig 
fra  løvers  og  bjørnes  vold,  vil  også  redde  mig  fra  denne 
filisters  hånd." 

Så  sagde  Saul  til  David:  „Gå!  Herren  være  med  dig!" 
David  blev  udstyret  med  Sauls  egen  hjælm.  Han  blev  iført 
en  brynje  og  et  sværd  blev  lagt  i  hans  hænder.  Men  David 
følte  sig  besværet  over  at  gå  med  dette  tunge  udstyr.  Han 
tog  rustningen  af,  tilbageleverede  sværdet,  og  idet  han  tog 
sin  hyrdestav,  knælede  han  ned  ved  et  vandløb.  Med  en 
bøn  i  sit  hjerte  valgte  han  fem  glatte  sten.  Han  lagde 
stenene  i  sin  hyrdetaske  og  med  sin  slynge  og  stav  gik  han 
da  kæmpen  Goliat  imøde. 

Med  sin  skjoldbærer  gående  foran  sig,  marcherede  Goliat 
ud,  parat  til  kamp.  Men  da  han  så  den  hyrdedreng,  som  var 
kommet  for  at  slås  med  ham,  følte  han  sig  fornærmet  og 
råbte:  „Er  jeg  en  hund,  siden  du  kommer  imod  mig  med 
en  stav?"  Og  filistrene  forbandede  David  ved  deres  gud  og 
råbte  brutalt:  „Kom  herhen,  så  skal  jeg  give  himmelens 
fugle  og  markens  vilde  dyr  dit  kød!" 


Herren  vil  fri  mig 


(Første  Samuelsbog  17) 


Men  David  var  ikke  bange  og  svarede  uden  at  blinke:  ,,Du 
kommer  imod  mig  med  sværd  og  spyd  og  kastevåben,  men 
jeg  kommer  imod  dig  i  Hærskarers  Herres,  Israels  slag- 
rækkers Guds  navn,  ham,  du  har  hånet.  I  dag  giver  Herren 
dig  i  min  hånd;  jeg  skal  slå  dig  ned  og  hugge  hovedet 
af  dig  .  .  .  for  at  hele  jorden  kan  kende,  at  der  er  en  Gud 
i  Israel." 

Mens  David  løb  for  at  møde  Goliat,  tog  han  en  sten  fra  sin 
taske  og  anbragte  den  i  slyngen.  Og  med  en  kraftig  be- 
vægelse slyngede  han  stenen  mod  kæmpens  hoved,  hvor 
den  trængte  dybt  ind  i  panden. 

Goliat,  der  blev  overrasket  over  stenens  komme,  stod  et 
øjeblik  og  svajede  men  faldt  så  næsegrus  til  jorden  —  død. 
Et  øjeblik  senere  indfriede  David  sit  løfte  og  huggede 
kæmpens  hoved  af  med  hans  eget  sværd.  Da  filisterne 
så  deres  faldne  kæmpe  ligge  død,  flygtede  de  for  livet. 


Et  skjult  billede 


Find  en  frø,  en  skildpadde,  en  sommerfugl,  en  snegl,  og 
en  myre.  Farvelæg  så  billedet. 

Ved  en  områdekonference  for  Unge  Voksne,  afholdt  på  øen 
Catalina,  blev  delegerede  fra  Santa  Barbara  regionen  an- 
vist pladser  i  retssalen  på  rådhuset  ved  et  af  møderne 
under  konferencen.  Ved  dette  mødes  slutning  holdt  bror 
Harry  J.  Haldeman,  præstedømmeleder  i  regionens  pro- 
gram for  Unge  Voksne,  stående  ved  dommerens  pult,  en 
tale  til  de  interesserede  unge,  som  var  forsamlede  i  dette 
højtidelige  retslokale.  Dette  er  historien  han  fortalte. 


Mit  navn  er  Harry  J.  Haldeman.  Jeg  bor  for  tiden  i  Santa 
Barbara,  Califomia  stav,  Santa  Barbare  ward.  Den  historie, 
jeg  vil  fortælle,  er  sand,  og  jeg  vil  fortælle  den  nøjag- 
tigt som  den  skete. 

I  begyndelsen  af  1950-erne  var  jeg  biskop  i  Rosemead 
ward  i  Los  Angeles,  California  East  Stake.  Det  var  et  ward 
af  sædvanlig  størrelse  med  omkring  500  medlemmer. 
Der  var  fuldtidsmissionærer  i  området,  og  de  gik  fra  dør 
til  dør  i  vores  gade.  En  dag  kom  de  til  en  bestemt  mand, 
som  lod  dem  komme  indenfor.  De  præsenterede  sig  som 
sædvanligt  og  kom  med  deres  indledende  kommentarer. 
Af  mærkelige  og  for  ham  selv  ukendte  grunde  bad  denne 
mand,  som  jeg  vil  kalde  for  Bob,  dem  om  at  komme  igen. 
Bob  fik  med  tiden  undervisning  i  evangeliet,  og  hans  kone 
og  unge  søn  var  også  til  stede.  Ved  afslutningen  af  lektier- 
ne besluttede  Bob  sig  til  at  blive  medlem  af  Jesu  Kristi 
Kirke  af  Sidste  Dages  Hellige.  Hans  kone  var  imidlertid 
fuldstændig  uinteresseret.  Hun  følte,  at  hun  ikke  længere 
elskede  sin  mand,  fordi  han  i  virkeligheden  var  en  hård- 
nakket vanedranker.  Han  formåede  dog  at  holde  sig  sober 
ugen  igennem  og  derved  beholde  sit  gode  arbejde.  Han 
havde  drukket  i  årevis  —  så  meget,  at  han  virkelig  havde 
ødelagt  alt,  hvad  hun  havde  følt  for  ham.  Hun  var  ligeglad 
med,  hvad  han  gjorde,  og  hun  troede  heller  ikke  på,  at  han 
nogen  sinde  ville  slutte  sig  til  kirken,  eller,  hvis  han  virkelig 
gjorde  det,  at  han  så  ville  være  i  stand  til  at  afholde  sig 
fra  at  drikke  alkohol.  „Hvis  du  ønsker  at  slutte  dig  til 
deres  kirke,  så  gør  det.  Men  jeg  er  ikke  interesseret.  Som- 
me tider  tror  jeg,  at  den  eneste  grund  til,  jeg  bliver  hos 
dig,  er  for  min  og  vores  søns  sikkerheds  skyld  og  ikke  af 
nogen  anden  grund." 

Og  med  disse  temmeligt  negative  udsigter  blev  Bob  døbt. 
Af  hensyn  til  de  løfter,  han  havde  aflagt  i  interviewet  før 
dåben,  afholdt  han  sig  fuldstændigt  fra  alkohol  og  tobak  — 
til  stor  overraskelse  for  hans  kone.  Det  er  næppe  nødven- 
digt at  sige,  at  hun  begyndte  at  se  frugterne  af  hans  om- 
vendelse og  resultaterne  deraf  i  hans  dagligdag.  Hun  be- 
gyndte at  vakle  i  sin  indstilling.  Hun  begyndte  at  tage  kir- 
ken nærmere  i  øjesyn  og  blev  til  sidst  døbt  sammen  med 
sin  søn. 

I  omkring  et  årstid  derefter  gjorde  Bob  gode  fremskridt 
i  kirken.  Jeg  kaldte  ham  som  spejderfører  i  wardets  trop. 
Han  accepterede  kaldelsen,  virkede  i  den  gerning  og  gjorde 
et  virkelig  godt  stykke  arbejde. 

På  grund  af  sine  mange  års  drikkeri,  havde  han  en  lang 
række  domme  for  kørsel  i  beruset  tilstand  foruden  forskel- 
lige andre  domme  som  følge  af  sin  afhængighed  af  spiri- 
tus. Hans  kørekort  var  også  blevet  taget  fra  ham,  så  han 
nu  ikke  havde  lov  til  at  køre  bil.  Dette  havde  han  holdt  sig 
meget  efterretteligt  og  havde  ladet  sin  kone  køre  for  sig. 
Han  boede  nær  nok  ved  kirken  til,  at  han  kunne  gå  derhen. 
Der  kom  imidlertid  et  tidspunkt,  da  han  opgav  sit  job  som 
forsendelsesmand  for  et  manufakturfirma  til  fordel  for  en 
stilling  i  et  andet  firma.  Det  var  et  meget  bedre  job.  Som  i 
sit  første  arbejde  forventede  han  at  kunne  være  med  i  en 
ordning,  så  han  kunne  køre  med  andre  til  arbejdet,  men 
den  allerførste  morgen,  havde  han  ikke  haft  mulighed  for  at 
finde  kørelejlighed.  Med  bange  anelser  måtte  han  se  i 


øjnene,  at  han  ikke  havde  nogen  anden  mulighed  end  selv 
at  køre. 

På  vej  til  arbejde  kørte  han  på  en  ganske  normal  og  ordent- 
lig måde,  da  han  blev  standset  af  en  betjent  for  en  mindre 
forseelse  —  jeg  tror  det  var  noget  med  at  skifte  kørebane. 
Det  blev  selvfølgelig  straks  fastslået,  at  han  ikke  havde  sit 
kørekort  på  sig.  Kun  han  kendte  de  endelige  konsekvenser 
af  den  kendsgerning. 

Da  jeg  den  dag  kom  hjem  fra  arbejde,  ringede  Bob  mig  op 
og  sagde:  „Biskop,  jeg  er  ked  af  at  sige  dette,  men  jeg 
trækker  mig  tilbage  fra  arbejdet  som  spejderfører.  Jeg 
opgiver  mit  arbejde  som  lærer,  og  jeg  vil  et  stykke  tid  ikke 
komme  i  kirken.  Jeg  vil  gerne  være  undskyldt  fra  det  hele 
og  have  lov  at  være  alene.  Det  er  alt,  hvad  jeg  har  at  sige." 
Jeg  behøver  vel  ikke  at  sige,  at  en  sådan  bekendtgørelse 
kom  som  et  chok  for  mig.  Jeg  kunne  næsten  ikke  tro  mine 
egne  øren,  men  alligevel  vidste  jeg,  at  Bob  mente  det  alvor- 
ligt. Jeg  forsøgte  at  få  ham  til  at  fortælle  mig,  hvad  der 
var  sket.  Han  var  uhyre  tilbageholdende.  Han  ønskede 
overhovedet  ikke  at  diskutere  det.  Men  efter  et  stykke  tids 
forløb  fortalte  ham  mig  kort,  at  han  var  blevet  taget  for  en 
mindre  trafikovertrædelse,  og  at  han  på  grund  af  sine  man- 
ge tidligere  forseelser  ganske  utvivlsomt  ville  blive  sendt 
i  fængsel,  når  han  skulle  møde  i  retten.  „Du  ønsker  ikke 
at  have  en  tugthusfange  som  spejderfører  og  kirken  ønsker 
ikke  at  have  noget  at  gøre  med  folk  af  den  slags,  og  hvis  I 
blot  vil  lade  være  med  at  bekymre  jer  om  mig  og  tage 
hensyn  til  mig,  så  vil  jeg  engang  selv  finde  tilbage." 
Han  nægtede  at  fortælle  mig,  hvor  forseelsen  havde  fundet 
sted,  og  hvornår  retssagen  skulle  foregå.  Hans  kone  vidste 
heller  ikke  ret  meget,  men  med  et  lille  stykke  detektivarbej- 
de bag  mig  fandt  jeg  ud  af,  hvor  han  skulle  møde,  hvor 
alvorlig  hans  overtrædelse  var  og  datoen  for  retssagen. 
Ved  at  arrangere  lidt  om  på  mine  aftaler  på  komtoret  blev 
jeg  i  stand  til  at  komme  i  retten  den  pågældende  dag.  Bob 
vidste  ikke  noget  om,  at  jeg  ville  komme,  og  jeg  kan  ikke 
huske,  om  hans  kone  vidste  det.  Alligevel  ankom  hans 
kone  og  jeg  på  samme  tid  den  dag,  han  skulle  i  retten. 
Retssalen  var  ganske  almindelig.  Man  kom  ind  bagfra. 
Der  var  fire  rækker  stole  i  amfiteatersti  I  for  tilskuere  og 
vidner,  som  senere  skulle  træde  frem.  Lige  foran  disse 
stole  var  der  et  rækværk,  inden  for  hvilket  der  var  temme- 
lig god  plads  til  flere  store  borde,  hvor  advokater  og  de 
tiltalte  sad,  og  bag  dem  var  dommerens  forhøjning.  Til 
højre  for  dommeren  sad  rettens  sekretærer,  og  på  den 
anden  side  var  den  stol,  hvori  vidnerne  blev  krydsforhørt. 
Ovenover  var  nævningenes  pladser. 

Vi  gik  ind  og  satte  os  på  den  anden  række  i  salens  højre 
side.  Dommerens  plads  var  til  venstre  for  os.  Jeg  vil 
skønne,  at  vi  sad  mellem  15  og  20  meter  fra  dommeren. 
De  anklagede  blev  ført  frem,  den  ene  efter  den  anden.  De 
forklarede  sig.  Dommeren  afgjorde,  om  de  skulle  dømmes 
eller  frifindes  og  størrelsen  af  bøder  og  straffe.  Endelig 
oplæste  han  navnet  på  min  ven,  Bob.  Idet  han  gjorde  det, 
blev  der  rakt  ham  det  lange  dokument,  det  indeholdt  ræk- 
ken af  forseelser,  som  denne  mand  havde  begået  overfor 
myndighederne  i  staten  California. 
Da  Bob   nu   stod   foran   dommeren,   brugte  denne  flere 

minutter  med  at  gennemgå  dokumenterne  foran  sig.  En- 
delig så  han  op  på  Bob  og  sagde  ganske  enkelt:  ,,Er  De 
skyldig  eller  ikke  skyldig  i  at  have  kørt  uden  kørekort?" 
Bob  sagde:  ,,Jeg  er  skyldig  hr  dommer."  Dommeren  var 
tydeligvis  vred  og  irriteret,  næsten  ophidset  over  doku- 
mentet foran  sig  og  den  tanke,  at  en  mand  med  en  sådan 
fortid  ville  tillade  sig  at  køre  bil,  og  at  han  kun  havde  været 
så  kort  tid  i  fængsel  for  alle  sine  mange  overtrædelser. 
Så  efter  at  have  udtalt  nogle  bitre  og  irettesættende  ord, 
slog  han  med  sin  hammer  i  bordet,  idet  han  sagde:  ,,Et 
år  i  fængsel." 

Han  dirigerede  Bob  over  til  nævningenes  plads  —  den  var 
tom,  for  der  var  ingen  nævningesager  den  dag  —  så  han 
kunne  tømme  sine  lommer  i  den  dertil  anbragte  kurv  og 
derpå  sætte  sig  og  vente  på  at  blive  ført  til  fængslet 
sammen  med  de  andre. 

Jeg  var  kommet  med  det  formål  at  ville  vidne  til  fordel 
for  Bob.  Jeg  havde  forberedt  mig  og  bedt  ydmygt  til 
Herren,  om  jeg  som  hans  tjener  og  biskop,  måtte  få  lej- 
lighed til  at  tale  i  retten  og  forhåbentlig  i  nogen  grad  få 
hans  straf  formindsket.  Hans  kone  var  et  meget  lille  men- 
neske, måske  ikke  mere  end  halvanden  meter  høj  og  kun- 
ne næsten  ikke  ses  mellem  de  høje  bænkerygge.  Jeg  stir- 
rede ligeud,  næsten  døv  og  stum  af  forbløffelse  over  den 
hurtige  afgørelse  og  domfældelse.  Da  Bob  gik  fra  sin  plads 
foran  dommeren  hen  til  det  sted,  der  var  blevet  ham  anvist, 
følte  jeg  mig  frosset  fast  til  sædet,  målløs  og  overvældet 


af  sorg.  Som  jeg  sad  dér  og  stirrede,  følte  jeg,  at  jeg 
havde  svigtet  ham.  Jeg  tror  nok,  at  jeg,  hvis  jeg  havde 
siddet  der  længe  nok  og  overvejet  det  hele,  ville  have  følt, 
at  Herren  også  havde  svigtet  mig.  Jeg  var  kommet  ind  i 
dette  lokale  med  megen  tro,  jeg  havde  gjort  alt,  hvad  der 
var  muligt  for  at  finde  frem  til  tid  og  sted,  jeg  havde  ord- 
net det,  så  jeg  kunne  være  til  stede,  jeg  havde  bedt  flit- 
tigt og  havde  håbet  på  at  få  lejliged  til  at  sige  noget  til 
hans  forsvar.  Men  skaden  var  sket.  Manden  var  blevet 
dømt. 

På  det  tidspunkt  rakte  retsbetjenten  dommeren  papirerne 
på  den  næste,  der  skulle  kaldes  ind.  Så  opstod  der  en 
pause,  inden  han  kaldte  den  næste  anklagede  ind.  Dom- 
meren så  ud  til  at  gennemgå  papirerne.  Jeg  sagde  ikke 
noget.  Jeg  rakte  ikke  hånden  op,  og  jeg  bevægede  heller 
ikke  mit  hoved  eller  min  krop.  Jeg  udtrykte  ikke  noget 
særligt  i  ansigtet.  Men  pludselig,  uden  nogen  synderlig 
årsag,  løftede  dommeren  hovedet,  stirrede  direkte  tværs 
over  retssalen  og  direkte  ind  i  mine  øjne  og  sagde  med  høj 
røst:  ,,Sir,  er  der  noget  De  ønskerat  sige  til  denne  ret?" 
Der  blev  fuldstændig  tavshed.  Temmelig  chokeret  sagde 
jeg:  ,,Ja!"  At  han  skulle  komme  med  den  henvendelse  til 
mig,  når  jeg  ikke  havde  gjort  noget  som  helst  tegn,  var 
højst  besynderligt.  Jeg  var  helt  overvældet  ved  denne  mu- 
lighed, der  blev  givet  mig.  Jeg  husker,  at  jeg  tøvede  flere 
sekunder,  før  jeg  havde  kræfter  nok  til  at  rejse  mig.  Lang- 
somt rejste  jeg  mig  og  sagde  med  en  noget  svag  og  rysten- 

de  stemme:  ,,Ja,  hr  dommer.  Jeg  er  kommet  her  for  at  tale 
til  fordel  for  den  mand,  De  netop  har  dømt."  Ved  disse  ord 
vendte  han  sig  og  så  på  min  ven  Bob,  og  idet  jeg  nævne- 
de hans  navn,  lagde  jeg  mærke  til,  at  sekretæren  lang- 
somt lagde  det  dokument,  som  dommeren  tidligere  havde 
haft,  tilbage  i  hans  bunke. 
,,Ja,"  sagde  dommeren,  „hvad  har  De  så  at  sige?" 
Jeg  sank  med  besvær  et  par  gange.  Jeg  lagde  mærke  til, 
at  Bob  så  på  på  mig.  Lige  indtil  nu  havde  han  siddet  med 
sænket  hoved.  Jeg  sagde:  ,,Hr  dommer,  jeg  er  biskop  i 
Jesu  Kristi  Kirke  af  Sidste  Dages  Hellige.  Den  mand,  som 
De  lige  har  idømt  et  års  fængsel,  er  et  af  mine  medlem- 
mer. Jeg  præsiderer  over  et  ward  i  denne  kirke,  og  den 
mand  dér  er  spejderfører  for  drengene  i  mit  ward,  og  jeg 
er  kommet  for  at  tale  hans  sag.  Jeg  er  kommet  for  at  for- 
tælle Dem,  hvad  jeg  ved  om  ham.  Der  var  en  lang  periode 
i  hans  liv,  da  han  drak  meget,  og  han  overtrådte  loven  på 
mange  måder.  Men  for  halvandet  år  siden  valgte  denne 
mand  at  blive  medlem  af  Jesu  Kristi  Kirke  af  Sidste  Dages 
Hellige,  og  siden  da  har  han  været  et  trofast  medlem, 
siden  den  dag,  han  blev  døbt,  har  han  ikke  drukket  en  drå- 
be alkohol ,  ikke  røget  en  cigaret  eller  drukket  en  kop  kaffe, 
for  det  lovede  han,  at  holde  sig  fra,  hvis  han  kunne  blive 
døbt.  Han  har  accepteret  kaldet  til  at  være  spejderfører,  og 
han  er  god  som  spejderfører.  Drengene  i  troppen  elsker 
ham,  vi  behøver  ham,  og  han  har  lovet  mig,  at  han  vil  blive 
ved  med  at  være  sådan.  Jeg  tænkte  mig,  at  De,  før  De 
dømte  ham,  måske  ville  ønske  at  vide  noget  om  dette." 
Der  blev  en  pause.  Jeg  er  sikker  på,  at  den  kun  har  varet 
et  par  sekunder.  For  mig  syntes  det  at  være  en  lang  tid. 
Dommeren  vendte  sig  om  mod  Bob,  der  sad  overfor  i  næv- 
ningenes bås,  og  sagde  til  ham :  ,,Er  det,  den  mand  siger, 
rigtigt?"  Bob  løftede  øjnene  mod  dommeren:  ,,Ja,  hr 
dommer,  det  er  altsammen  rigtigt."  Så  spurgte  dommeren : 
„Vil  De  nogen  sinde  bryde  Deres  løfte  til  denne  mand?"  Og 
Bob  sagde:  „Nej,  hr  dommer.  Jeg  vil  aldrig  bryde  mit  løfte 
til  den  mand." 
Der  blev  igen  tavshed  et  øjeblik,  og  så  sagde  dommeren: 


„Et  af  de  fineste  mennesker,  jeg  nogen  sinde  har  kendt, 
er  en  mand  ved  navn  J.  Reuben  Clark  jr.  Han  gik  i  samme 
klasse  som  jeg,  da  vi  studerede  jura.  Han  var  en  stor 
mand,  og  jeg  så  altid  op  til  ham,  da  vi  var  studenter.  Jeg 
forstår,  at  han  var  en  af  de  ledende  embedsmænd  i  Deres 
kirke.  I  betragtning  af  de  følelser,  jeg  har  for  ham,  og  mit 
kendskab  til  den  gode  indflydelse  mormonkirken  har,  og 
øjensynlig  har  haft  på  denne  mand,  og  også  under  hensyn 
til  det  løfte,  han  har  aflagt,  vil  jeg  suspendere  straffen." 
Så  lod  han  igen  hammeren  falde  og  sagde:  „Straffen 
suspenderet.  De  kan  gå." 

Da  rejste  Bob  sig.  Retsbetjenten  rakte  ham  kurven  med 
hans  personlige  ting.  Hans  kone  og  jeg  gik  frem  for  at  tage 
imod  ham,  da  han  gik  gennem  lågen  i  rækværket.  Og  vi 
tre  gik  arm  i  arm  ud  af  retssalen  med  tårerne  strømmende 
ned  ad  vore  kinder. 

Det  var  utvivlsomt  et  af  de  skønneste  eksempler,  jeg  nogen 
sinde  har  oplevet  på  den  kendsgerming,  at  hvis  et  men- 
neske vil  gå  så  langt,  han  kan,  vil  gøre  alt,  hvad  han  kan 
gøre,  udføre  sine  pligter  i  så  vid  en  udstrækning'  han  er  i 
stand  til  det,  bede,  mens  han  gør  det  og  derefter  sætte  sin 
lid  til  Herren,  så  vil  vor  Fader  i  Himlen  i  behovets  time  og 
øjeblik  træde  til  og  hjælpe  i  kampen.  Præsident  J.  Reuben 
Clark  jr.  's  kendte  navn,  hans  personlige  indflydelse  og 
storartede  omdømme  i  forbindelse  med  trofastheden  hos 
et  medlem,  som  havde  gjort  det,  han  havde  lovet  at  gøre 
ved  sin  dåb,  og  en  biskop,  som,  selvom  det  var  fuldstæn- 
digt utilstrækkeligt,  havde  gjort,  hvad  han  kunne  —  alt 
dette  tilsammen  forårsagede  en  forandring  af  kursen  i  en 
mands  livshistorie. 

Denne  historie  er  sand.  Jeg  håber,  den  kan  blive  til  nytte 
for  en  og  anden.  Jeg  bærer  vidnesbyrd  om,  at  Jesu  Kristi 
evangelium  er  sandt,  og  at  vor  Fader  i  Himlen  er  os  meget 
nær.  Jeg  har  hele  mit  liv  kendt  og  været  velsignet  med  den 
vished  på  grund  af  de  mange,  ja  utallige  personlige  ven- 
ligheder, Herren  har  vist  mig.  Denne  beretning  og  dette 
vidnesbyrd  aflægger  jeg  for  det  gode,  den  kan  gøre. 


Jesu  Kristi  Kirke 
af  Sidste 
Dages  Helliges 


Det  første  Præsidentskab  inviterer  hermed 
alle  medlemmer  i  stave  og  missioner  i  Dan- 
mark, Norge  og  Sverige  til  at  deltage  i  en  om- 
råde-generalkonference der  vil  finde  sted  i 
København  tirsdag  d.  3.,  onsdag  d.  4.  og  tors- 
dag d.  5.  august  1976. 


område  -  generalkonference 

Den 
proces, 

kaldes 


omvendelse 


AF  ÆLDSTE  HARTMAN  RECTOR  JR. 
De  halvfjerds'  øverste  Råd 


De  helliges  vidnesbyrd  er  kirkens  styrke,  eller  måske  skulle 
vi  hellere  sige,  at  de,  der  er  blevet  omvendt,  er  kirkens 
styrke.  Præsident  Spencer  W.  Kimball  syntes  at  antyde 
dette,  da  han  sagde,  at  de  omvendte  er  kirkens  livsblod, 
og  ,, hvis  der  ikke  var  nogen  omvendte,  ville  kirken  skrumpe 
ind  og  dø"  (Ensign  okt.  1974,  side  4). 
Dette  peger  helt  sikkert  mod  behovet  for  omvendelse.  Mis- 
sionærarbejdet  varden  første  opgave,  der  blev  givet  kirken 
af  Herren  i  denne  forvaltning,  ligesom  det  var  Herrens 
sidste  befaling  i  tidernes  midte.  Hans  afskedsinstruktion 
var:  ,,Gå  ud  i  al  verden  og  forkynd  evangeliet  for  al  skab- 
ningen!" (Mar.  16:15) 

Der  er  i  dag  ingen  i  kirken,  som  ikke  enten  direkte  eller 
indirekte  er  blevet  medlem  som  følge  af  missionærarbejde. 
Kun  én  mand  (profeten  Joseph  Smith)  modtog  budskabet  i 
denne  uddeling  uden  en  missionær,  og  jeg  er  ikke  sikker 
på,  at  Moroni  ville  være  alt  for  glad  ved  den  udtalelse. 
Jeg  tror,  at  Moroni  betragtede  sig  som  en  ganske  god  mis- 
sionær, og  det  var  han  ganske  sikkert.  Men  enhver  anden 
har  modtaget  budskabet  om  gengivelsen  gennem  mis- 
sionærer, enten  direkte  eller  indirekte.  Det  forventes,  at 
missionærer  vil  søge  dem  ud,  som  vil  høre  budskabet  og 
ganske  enkelt  undervise  evangeliet,  således  som  det 
findes  i  kirkens  standardværker.  De  vil  også  „vidne  om 
værkets  sandhed  og  de  lærdomme,  der  påny  er  blevet 
åbenbaret  i  vor  tid"  (Joseph  Fielding  Smith  i  Ensign,  juli 
1972  side  28). 


Undervisning  ved  Ånden  er  midlet  til  omvendelse.  Før  et 
vidnesbyrd  kan  fødes  i  hjertet  og  omvendelse  finde  sted 
i  sjælen,  må  den  enkelte  belæres  om  sandheden  i  hans 
slægtsforhold  til  Gud.  Han  må  ikke  alene  tro  på  sand- 
heden, men  han  må  også  handle  i  harmoni  med  sand- 
heden. Tro  plus  gerninger  er  overbevisning,  uden  hvilken 
det  er  umuligt  at  behage  Gud,  for  ,,den,  som  kommer  til 
Gud,  må  tro,  at  han  er  til  og  lønner  dem,  der  søger  ham" 
(Hebr.  11:6). 

Dette  kræver  nogen  til  at  forkynde  evangeliet,  fordi  „troen 
kommer  af  det,  som  høres,  og  det,  som  høres,  kommer  i 
kraft  af  Kristi  ord"  (Rom.  10:17).  Før  man  kan  tro,  må  man 
have  oplysningerne  præsenteret.  Man  kan  da  enten  tro  på 
oplysningerne,  eller  man  kan  tvivle  på  dem.  Hvis  oplys- 
ningerne er  rigtige,  og  man  håber,  de  er  rigtige,  tror,  at  de 
er  rigtige,  og  derefter  handler  i  henhold  til  de  oplysninger, 
man  har  fået,  så  udøver  man  overbevisning  og  vil  vide,  at 
det  er  sandt  og  blive  omvendt.  Hvis  man,  på  den  anden 
side,  tvivler  på  det,  selvom  det  er  rigtigt,  så  vil  man  aldrig 
finde  sandheden,  aldrig  modtage  et  vidnesbyrd  og  aldrig 
blive  omvendt  —  i  det  mindste  ikke  før  man  ophører  med 
at  tvivle. 

Overbevisning  er  ikke  at  have  fuldstændig  kundskab,  for 
selvfølgelig  behøvede  man  ikke  at  have  overbevisning,  hvis 
man  havde  fuldkommen  viden  om  oplysningerne.  Hvis 
man  kender  noget,  er  der  intet  behov  for  at  tro  på  det.  (Se 
Alma  32:18) 

Overbevisning  lader  således  én  handle,  som  om  man 
vidste,  at  det  var  sandt,  selvom  man  ikke  ved  det.  Som  så- 
dan er  det  en  kilde  til  styrke  for  undersøgeren.  Det  er  ved 
handling,  at  kundskab  fødes.  Kundskab  om  et  princip  i 
evangeliet  er  vidnesbyrd,  og  handling  eller  efterlevelse  i 
overensstemmelse  med  vidnesbyrdet  er  bevis  på  omven- 
delse. 

Det  er  rigtigt,  at  det  er  muligt  at  have  et  vidnesbyrd  og 
blive  omvendt  til  et  evangelisk  princip  og  ikke  have  et  vid- 
nesbyrd og  blive  omvendt  til  hele  det  evangeliske  program. 
Til  at  begynde  med  havde  Peteret  vidnesbyrd  om,  at  Jesus 
er  Kristus,  men  intet  vidnesbyrd  om  ærlighed,  som  vi  kan 
se  det  af  hans  handlinger  om  aftenen,  da  Kristus  blev  for- 
rådt. Man  kan  omvendes  til  tiendeloven  og  betale  tiende, 
og  alligevel  nægte  at  betale  fasteoffer.  Nogle  bliver  om- 
vendt til  at  følge  de  døde  profeter  men  omvendes  ikke  til 
at  følge  deres  biskop,  som  virker  efter  kaldelse  fra  pro- 
feten. Jeg  går  ud  fra  at  sådanne  mennesker  måske  ville 
nægte  at  opretholde  Judas  som  medlem  af  De  Tolv, 
selvom  Jesus  bad  dem  gøre  det. 

Det  virkelige  tegn  på  omvendelse  er  villighed  til  at  faste 
og  bede  om  et  vidnesbyrd  om  det  råd,  der  gives  af  Her- 
rens salvede,  selv  om  man  ikke  er  enig  med  ham.  Sand 
omvendelse  afspejler  evangeliets  femte  princip,  der  er  ud- 
holdenhed. Ja,  det  er  Faderens  vilje,  som  nedskrevet 
i  Mormons  Bog.  Nephi  skriver:  „Og  Faderen  sagde: 
Omvend  jer,  omvend  jer  og  bliv  døbt  i  min  elskede  Søns 
navn"  (2.  Nephi  31:11).  Og  senere  skriver  han:  „og  jeg 
hørte  en  røst  fra  Faderen,  som  sagde:  Ja,  min  elskedes 
ord  er  sande  og  troværdige.  Den,  som  holder  ud  indtil 
enden,  skal  blive  frelst"  (2.  Nephi  31 :15). 

Og  så  siger  Nephi  i  en  højst  betydningsfuld  udtalelse: 
,,Og  nu,  mine  elskede  brødre,  herigennem  ved  jeg,  at  uden 
et  menneske  bliver  ved  til  enden  at  følge  den  levende 
Guds  Søns  eksempel,  kan  han  ikke  blive  frelst"  (2.  Nephi 
31:16).  Den  tydelige  karakteristik  af  Jesu  eksempel  var 
lydighed.  „Min  lære  er  ikke  min  egen,  men  hans,  som 
sendte  mig"  (Joh.  7:16).  „Sønnen  kan  slet  intet  gøre  af 
sig  selv,  men  kun  det,  han  ser  Faderen  gøre"  (Joh.  5:19). 
Her  igen  gøres  der  opmærksom  på,  at  Sønnen  ikke  kom  for 
at  gøre  efter  egen  vilje  men  hans,  ,,som  sendte  mig" 
(se  Joh.  4:34) 
Nephi  fortsætter: 

„Gør  derfor  de  ting,  som  jeg  har  sagt  jer,  jeg  har  set, 
jeres  Herre  og  Forløser  vil  gøre;  thi  af  denne  årsag  er  det 
blevet  vist  mig,  at  I  måtte  kende  porten,  som  I  skulle  gå 
igennem.  Thi  porten,  som  I  skal  gå  indad,  er  omvendelse 
og  dåb  med  vand,  og  da  kommer  jeres  synders  forladelse 
ved  ild  og  ved  den  Helligånd. 

Og  da  er  I  på  den  lige  og  snævre  sti,  som  fører  til  evigt  liv; 
ja,  da  er  I  gået  ind  gennem  porten,  da  har  I  handlet  i 
overensstemmelse  med  Faderens  og  Sønnens  bud,  og  da 
har  I  modtaget  den  Helligånd,  som  vidner  om  Faderen  og 
Sønnen,  i  opfyldelse  af  den  forjættelse,  som  han  har  gjort, 
at  dersom  I  gik  ind  ad  denne  vej,  skulle  I  få. 
Og  nu,  mine  elskede  brødre,  efter  at  I  er  kommet  ind 
på  den  lige  og  snævre  sti,  vil  jeg  spørge,  om  I  har  gjort 
alt?  Se,  jeg  siger  jer,  nej;  thi  I  kan  ikke  være  kommet  så 
vidt  uden  ved  Kristi  ord  med  urokkelig  tro  på  ham,  idet  I 
helt  forlader  jer  på  hans  fortjenester,  som  er  i  stand  til 
at  frelse. 

Derfor  må  I  stræbe  fremad  med  standhaftighed  i  Kristus 
og  have  et  fuldkomment  klart  håb  og  kærlighed  til  Gud 
og  alle  mennesker.  Og  om  I  således  stræber  fremad  og 
mætter  jer  med  Kristi  ord  samt  holder  ud  indtil  enden,  se, 
så  siger  Faderen,  skal  I  få  evigt  liv. 


Og  se  nu,  mine  elskede  brødre,  dette  er  vejen,  og  der  er 
ingen  anden  vej  og  intet  andet  navn  givet  under  himlen, 
hvorved  mennesket  kan  blive  frelst  i  Guds  rige.  Og  se, 
dette  er  Kristi  lære  og  Faderens  og  Sønnens  og  den  Helli- 
gånds eneste  og  sande  lære"  (2.  Nephi  31 :  17-21) 
Det  fremgår  tydeligt  af  Nephis  udtalelse,  at  omvendelse  er 
noget,  det  foregår  hele  tiden.  Alle,  som  går  på  stien,  har 
sandelig  brug  for  hjælp  fra  dem,  der  er  gået  forud,  hvilket 
betyder,  at  nye  medlemmer,  som  er  kommet  ind  gennem 
porten,  absolut  har  brug  for  hjælp  fra  dem,  der  er  gået 
forud  for  dem  og  har  større  erfaring  med  at  leve  i  adlydel- 
se  af  befalingerne. 

Dette  bringer  os  til  et  andet  godt  bevis  på  omvendelse. 
Man  kan  ikke  blive  omvendt  til  Kristus  og  hans  eksempel 
og  hade  sin  broder,  sin  familie,  sin  næste  eller  den  frem- 
mede indenfor  sine  porte  (2.  Mos.  20:10).  Den  sande  om- 
vendte må  endog  elske  sine  fjender. 
Med  andre  ord;  får  vi  ikke  godskrevet  noget  af  Herren  for 
at  elske  dem,  der  elsker  os,  med  mindre  vi  også  kan  elske 
dem,  som  ikke  blot  ikke  elsker  os,  men  som  endog  ikke 
kan  lide  os.  Det  er  den  slags  opførsel,  der  virkelig  betyder 
omvendelse.  Denne  adfærd  kan  ikke  demonstreres  ved 
passivitet  eller  tomme  ord.  Vi  kan  ikke  sidde  stille  og  se 
på  at  andre  kæmper  med  store  fysiske,  mentale  eller  ånde- 
lige byrder  og  ikke  gøre  noget  andet  end  at  opildne  dem 
med  store  ord. 

Jakob  skriver  disse  betydningsfulde  ord: 
„Hvis  en  broder  eller  søster  mangler  klæder  og  dagligt 
brød, 

og  en  af  jer  siger  til  dem  :  ,Gå  bort  i  fred,  klæd  jer  varmt  og 
spis  jer  mæt',  men  ikke  giver  dem  det,  legemet  behøver  — 
hvad  nytter  det  så?"  (Jakob  2:15-16) 
Der  er  en  sådan  fryd  og  glæde  forbundet  med  det  at  blive 
løftet  fra  usikkerheden  og  den  manglende  tro  —  fra  ikke  at 
vide,  hvem  man  er,  hvorfra  man  kommer,  hvorfor  man  er 


At  fortsætte  med  at  være  aktiv,  at  acceptere  stillinger  i  kirken 
og  at  udføre  arbejde  og  udvikle  sig  derved,  er  den  del  af,  hvad 
jeg  vil  kalde  det  femte  princip  i  evangeliet  —  at  holde  ud  til 
enden. 

her  og  hvor  man  ender  —  og  ind  til  Kristi  strålende  lys,  at 
man  føler  sig  kaldet  til  at  fortælle  andre  om  det,  man  har 
fundet.  Man  må  fortælle  alle  og  enhver  om  den  vidunder- 
ligeforandring, som  Jesus  og  hans  kærlighed  har  forårsa- 
get i  ens  liv  —  at  man  med  Almas  ord  „er  blevet  født  af 
Gud"  og  har  oplevet  „denne  store  forandring  i  hjertet",  og 
er  blevet  en  ny  skabning  i  Kristus  (Alma  5:14). 
Der  er  opstået  et  nyt  og  meget  personligt  slægtsskabsfor- 
hold  mellem  den  omvendte  og  Jesus  Kristus.  Man  betrag- 
ter ham  som  sin  ven  og  påskønner  meget  det,  som  han  har 
gjort  for  een.  Man  ved  også,  at  ikke  blot  vore  gerninger, 
men  også  vore  inderste  tanker  er  åbne  for  ham.  Intet  er 
skjult,  derfor  bliver  ærlighed,  oprigtighed  og  trofasthed 
kendemærket  for  alle  vore  gerninger,  både  udadtil  og 
indadtil.  Den  sande  omvendte  bliver  den  bedste  af  Guds 
skabninger  —  et  ærligt  menneske. 

Og  omvendt  er  de,  som  giver  sig  ud  for  at  være  Kristi 
disciple  eller  medlemmer  af  hans  kirke,  men  som  ikke 
holder  af  barmhjertighed  eller  opfører  sig  rigtigt  overfor 
Gud,  mennesker  og  andre  skabninger,  som  ikke  vandrer  i 
al  hellighed  for  Gud  og  føler  omsorg  for  deres  medmenne- 
sker, stadig  i  behov  for  omvendelse  (se  Mika  6:8).  Det 
er  ligegyldigt,  om  du  er  født  i  kirken  eller  har  sluttet  dig 
til  den  for  seks  måneder  siden.  Hvis  denne  beskrivelse 
passer  på  dig,  så  er  du  stadig  ikke  omvendt.  Du  er  stadig 
en,  der  trænger  til  omvendelse. 
Med  Almas  ord: 

„Og  nu  spørger  jeg  jer,  mine  brødre,  om  I  har  mærket  en 
forandring  i  hjertet  og  dersom  I  har  følt  jer  påvirket  til  at 
synge  sangen  om  den  forløsende  kærlighed,  vil  jeg  spørge 
jer,  om  I  også  føler  således  nu? 

Har  I  vandret  og  holdt  jer  ulastelige  for  Gud?  Dersom  I  i 
denne  stund  blev  kaldt  på  til  at  gå  på  den  anden  side, 
kunne  I  da  sige  til  jer  selv,  at  I  har  været  tilstrækkeligt 
ydmyge?  At  jeres  klæder  er  blevet  renset  og  gjort  hvide  ved 
Kristi  blod,  han,  som  skal  komme  og  forløse  sit  folk  fra 
deres  synder? 
Har  I  af  lagt  stolthed?  . .  . 

Er  der  nogen  iblandt  jer,  som  ikke  har  aflagt  sin  misun- 
delse? 

Findes  der  nogen  blandt  jer,  som  spotter  sin  broder,  eller 
som  påfører  ham  forfølgelse? 

Ve  en  sådan,  thi  han  er  ikke  beredt'  og  nu  er  tiden,  da  han 
må  omvende  sig,  ellers  kan  han  ikke  blive  frelst  (Alma 
5:26-31). 

Omvendelse  udrydder  enhver  sådan  adfærd,  og  derved  er 
den  grundlaget  for  Guds  samfund.  Omvendelse  antyder 
ikke  blot,  at  man  er  klar  over  og  accepterer  disse  udviklings- 
principper men  omfatter  også  princippet  om  udholden- 
hed. Den  tro,  der  fører  til  omvendelse  og  omhyggelig 
udholdenhed  i  retskaffenhed,  er  evangeliets  frelsende 
kraft.  Omvendelse  indebærer  en  forandring  —  en  foran- 
dring fra  det  naturlige  menneske,  der  er  selvisk,  ind- 
bildsk, utålmodigt,  hidsigt,  ulydigt  og  oprørsk  —  til  en 
hellig  ...  et  barn,  som  er  underdanig,  sagtmodig,  ydmyg, 
tålmodig,  fuld  af  kærlighed,  villig  til  at  underkaste  sig  alt 
det,-  Herren  finder  tjenligt  at  pålægge  det,  ligesom  et  barn 
underkaster  sig  sin  fader"  (Mosiah  3:19) 


Men  I  vil  måske  spørge:  „Hvordan  kan  jeg  begynde  denne 
forandring,  hvis  jeg  er  klar  over,  at  omvendelse  ikke  fuld- 
stændigt har  fundet  sted  i  mig?  Hvor  begynder  jeg  så?" 
I  begynder  med  jeres  indstilling. 

Apostlen  Paulus  demonstrerede  nøjagtigt  den  rette  ind- 
stilling over  for  sand  omvendelse  —  omvendelsesproces- 
sen  er  for  en  stor  del  et  spørgsmål  om  indstilling.  Det  er 
en  kendsgerning,  at  enhver  kan  forandre  sin  tilværelse 
ved  at  forandre  sin  indstilling,  når  som  helst  han  ønsker 
det.  Det  er  i  overensstemmelse  med  den  udtalelse,  at 
„som  et  menneske  tænker,  således  er  han"  (Ordspr.  23:7, 
King  James  version).  Da  Paulus  på  vej  til  Damaskus  så 
lyset  og  hørte  Herrens  stemme,  lød  hans  spørgsmål: 
„Herre,  hvad  vil  du  have  mig  til  at  gøre?"  (Ap.  Gern.  9:6, 
King  James  version.  Verset  mangler  i  den  danske  Bibel. 
O.A.)  Indtil  vi  kommer  til  det  punkt,  hvor  vi  blot  behøver 
at  kende  Herrens  vilje  for  at  begynde  at  udføre  den,  er  vi 
ikke  fuldt  omvendte. 

Når  vi  nu  har  talt  om  og  i  nogen  grad  overvejet  betydnin- 
gen af  omvendelse,  skulle  vi  måske  se  lidt  på,  hvordan  den 
finder  sted  i  menneskesjælen.  Efter  at  have  talt  med  en 
lang  række  mennesker,  som  personligt  har  oplevet 
omvendelse  —  folk,  som  er  kommet  fra  verden  ind  i  Guds 
rige  —  synes  fire  tilgrundliggende  oplevelserat  være  frem- 
herskende —  en  af  disse  eller  en  kombination  af  alle  fire 
temaer  løber  som  en  tråd  gennem  det  væv,  der  danner  en 
omvendts  vidnesbyrd.  Omvendte  bliver  dybt  grebne  af: 

1.  Mormons  Bog.  Mange  føler,  at  den  er  nøglen  til  deres 
omvendelse.  Ofte  siger  de:  „Jeg  læste  Mormons  Bog  og 
vidste,  at  den  var  sand".  Når  man  ved,  at  Mormons  Bog 
er  sand,  er  man  også  overbevist  om,  at  Jesus  er  Kristus, 
den  evige  Gud,  der  manifesterer  sig  for  alle  nationer,  at 
„de  hellige  skrifter  (Bibelen)  er  sand,  og  at  Gud  inspirerer 
menneskene  og  kalder  dem  til  sit  hellig  værk  i  denne  tid 
og  slægt,  såvel  som  i  fordums  dage"  (L.  &  P.  20:11) 

2.  Bøn:  Mange  omvendte  tilstår,  at  de  aldrig  har  bedt,  før 
de  er  blevet  bekendt  med  det  gengivne  evangelium,  til 
trods  for  at  de  har  været  medlemmer  af  en  anden  kirke 
hele  livet.  Når  de  så  endelig  faldt  på  knæ  for  Herren  i 
ydmyg,  oprigtig  bøn,  vidste  de,  at  evangeliet  er  sandt,  og 
så  var  de  i  stand  til  at  bede  Herren  om  styrke  til  at  ændre 
hele  deres  tilværelse. 

3.  Missionærerne.  Mange  omvendte  er  umådeligt  impone- 
rede over  de  unge  mænd  og  kvinder,  som  kommer  til  dem 
i  Herrens  navn.  De  er  forbløffede  over  deres  visdom  og 
den  myndighed,  hvormed  de  taler.  Det  er  ikke  ualmindeligt 
at  høre  nyomvendte  sige  om  missionærerne:  „Deres  ud- 
seende var  ikke  imponerende,  deres  udtale  og  grammatik 
mindre  perfekt,  de  havde  ikke  megen  verdslig  viden,  men 
der  var  bare  noget  ved  dem,  som  overbeviste  mig,  at  det, 
de  sagde,  var  sandt,  ja,  jeg  vidste,  at  de  fortalte  mig  sand- 
heden" (No  More  Stranger,  I: VIII.  Salt  Lake  City,  1971) 

4.  Kirkens  medlemmer.  En  omvendts  samvær  med  sidste 
dages  hellige,  hvor  han  føler  deres  oprigtige  kærlighed 
og  omsorg,  er  ofte  en  ny  og  inspirerende  oplevelse.  Han 
henter  styrke  fra  medlemmer,  som  har  overvundet  det, 
hvormed  han  endnu  strider. 

Måske  kan  en  sandfærdig  beretning  om  en  omvendelse 

være  nyttig  til  at  vise,  hvordan  disse  principper  arbejder 
i  os  for  at  udvirke  det  mirakel,  vi  kalder  omvendelse.  For 
nogle  år  siden,  da  jeg  var  forholdsvis  nyomvendt,  boede 
jeg  i  Arlington  i  staten  Virginia,  helt  omgivet  af  familier, 
der  ikke  var  mormoner.  I  løbet  af  en  enkelt  uge  flyttede 
to  nye  familier  ind  i  nabolaget.  Den  ene  bosatte  sig  umid- 
delbart bagved  vores  hus  og  den  anden  flyttede  ind  lige 
på  den  anden  side  af  gaden.  Jeg  arbejdede  for  landbrugs- 
ministeriet dengang  og  mit  arbejde  krævede,  at  jeg  rejste 
meget.  Jeg  var  bortrejst  næsten  halvdelen  af  tiden. 
Jeg  kom  hjem  en  fredag  aften  og  erfarede  at  jeg  havde  fået 
en  ny  nabo  på  den  anden  side  stakittet  i  baghaven  og  at 
denne  nye  nabo  havde  sat  en  låge  i  stakittet.  Jo,  jeg  be- 
tragter godt  nok  dette  som  en  gestus  fra  en  venlig  nabo. 
Og  han  havde  ikke  regnet  med,  at  jeg  skulle  betale  noget 
af  denne  låge,  ja  jeg  havde  faktisk  aldrig  truffet  denne 
mand.  Så  gik  jeg  over  til  ham  for  at  lære  ham  at  kende  og 
fortælle  ham,  hvor  meget  jeg  satte  pris  på  denne  låge  i  mit 
stakit.  Jeg  har  lagt  mærke  til,  at  hvis  man  betragter  enhver, 
man  træffer,  som  et  muligt  nyt  medlem  af  kirken,  så  vil  det 
bidrage  til  at  styre  ens  temperament,  når  man  kommer  ud 
for  situationer,  hvor  man  let  kunne  miste  besindelsen.  Vi 
har  ikke  råd  til  at  såre  nogen.  Når  vi  sårer,  taber  vi.  Her- 
ren benytter  udtrykket  ,,i  mildhed  og  sagtmodighed" 
(L.  &  P.  38:41),  i  beskrivelsen  af  den  måde,  hvorpå  vi  bør 
fortælle  folk  om  kirken. 

Den  nye  nabo  hed  McKoy.  Han  var  fra  North  Carolina  og 
havde  nok  en  mængde  gode  egenskaber,  som  ville  gøre 
ham  til  en  pragtfuld  sidste  dages  hellig.  For  at  nævne 
nogle  få  af  dem  var  han  sælger  af  profession,  og  det  endda 
en  god  sælger.  Han  vidste  virkelig  hvordan  man  slutter 
en  god  handel.  Jeg  har  erfaring  for  at  en  god  sælger  har 
svært  ved  selv  at  sige  nej  til  noget.  Hvis  du  har  noget  godt 
at  sælge  eller  arbejde  for,  er  en  god  sælger  en  fremragen- 
de aftager. 

Denne  nye  nabo  var  også  let  at  tale  med  —  et  selskabs- 
menneske.  Det  er  altid  et  godt  tegn.  Frimodighed  og  lige- 
fremhed betegner  sædvanligvis  ærlighed,  som  må  være  til 
stede,  hvis  man  skal  så  vidnesbyrdets  sæd  i  hjertet.  Des- 
uden var  han  far  til  en  familie.  Han  præsiderede  højt  og 
tydeligt  over  sin  familie.  Jeg  husker  at  jeg  overfor  min 
kone,  efter  det  første  besøg  hos  den  nye  nabo,  bemærke- 
de, at  han  ville  slutte  sig  til  kirken. 
Jeg  blev  levende  engageret  med  denne  McKoy-  familie. 
Hver  gang  jeg  så,  at  han  gjorde  noget,  der  strider  mod 
evangeliets  principper,  talte  jeg  med  ham  om  det.  For 
eksempel  kom  jeg  ud  en  søndag  morgen  på  vej  til  præste- 
dømme-møde og  så,  at  min  nye  nabo  var  ved  at  plante 
jordbær  i  sin  baghave.  Jeg  lænede  mig  ind  over  hegnet  og 
sagde:  „Mac,  alle  dine  fine  jordbærplanter  vil  gå  ud." 
Overrasket  ønskede  han  at  vide  hvorfor.  ,, Fordi  du  planter 
dem  på  en  sabbatsdag.  Du  kan  ikke  forvente,  at  jordbær- 
planter, du  planter  på  en  sabbatsdag,  vil  komme  til  at  gro." 
Mac  lo  hjerteligt  ad  så  tåbelig  en  påstand,  men  de  gik  ud 
allesammen  —  med  undtagelse  af  en  enkelt. 
Nogen  tid  senere  fandt  jeg  anledning  til  at  spørge  Mac 
om  hans  jordbær.  Han  sagde:  ,,Jeg  kan  ikke  forstå  det. 
De  gik  allesammen  ud." 


Jeg  sagde:  „Kan  du  huske,  hvad  jeg  sagde?  At  de  alle- 
sammen ville  gå  ud?  Du  kunne  ikke  forvente,  at  de  planter 
skulle  gro,  når  du  plantede  dem  på  sabbatsdagen." 
Mac  overvejede  den  udtalelse  et  øjeblik,  så  sagde  han: 
„Du  arbejder  for  landbrugsministeriet,  ikke?" 
Mac  mente  at  hans  jordbærplanter  var  blevet  forheksede  — 
han  havde  foretaget  mange  vellykkede  plantninger  før  i 
tiden  på  sabbaten.  Hvorfor  skulle  det  så  slå  fejl  nu?  Når 
jeg  nu  tænker  over  det,  så  blev  jeg  virkelig  tilskyndet 
til  at  fortælle  ham,  at  hans  jordbærplanter  ville  gå  ud. 
Jeg  er  overbevist  om,  at  Herren  tog  sig  af  disse  planter. 
Jeg  har  fundet  ud  af  at  Herren  elsker  at  stå  bag  sine 
tjenere,  og  han  gør  det  ved  enhver  mulig  lejlighed. 
Nogen  tid  senere  fortalte  Mac  mig,  at  han  lige  havde  smidt 
to  ældsterud,  som  var  kommet  fra  hans  kirke.  Jeg  spurgte 
ham  hvorfor.  Han  sagde:  „De  kom  for  at  opkræve  de  pen- 
ge, som  jeg  havde  lovet."  Jeg  spurgte  hvad  det  var,  og  han 
fortalte  at  det  var  almindeligt  at  love  et  bestemt  beløb  til 
sin  kirke  hvert  år.  Dette  år  følte  han  ikke  lyst  til  at  betale 
det  beløb,  han  havde  lovet,  så  derfor  var  ældsterne  fra 
hans  kirke  kommet  for  at  opmuntre  ham  til  at  betale.  Mac 
var  blevet  fornærmet  og  havde  bedt  dem  forlade  hans  hus. 

Det  kan  måske  synes,  at  dette  ikke  var  det  bedste  tid- 
spunkt at  tale  om  tiende  på  til  McKoy,  men  af  en  eller 
anden  grund  følte  jeg  mig  tilskyndet  til  at  forfølge  emnet. 
Jeg  sagde:  „Mac,  vidste  du,  at  ti  procent  af  det  du  tjener 
ikke  tilhører  dig?"  Mac  forstod  ikke  noget,  så  jeg  fortsatte: 
„Ti  procent  af  din  indtægt  tilhører  Herren." 
Mac  sagde:  „Fortæl  mig  om  tiende,  vil  du  ikke  det?"  Jeg 
vidste  det  ikke  på  det  tidspunkt,  men  Mac  fortalte  mig 
senere,  at  han  havde  bedt  til  Herren  om  at  lære  at  forstå 
spørgsmålet  om  tiende,  for  han  havde  spekuleret  på,  hvor- 
dan han  overhovedet  skulle  kunne  betale  tiende,  når  han 
allerede  nu  brugte  ti  procent  mere  end  han  tjente. 
Jeg  benyttede  lejligheden  til  at  fortælle  Mac  alt,  hvad  jeg 
vidste  om  tiende.  Blandt  andet  fortalte  jeg  ham  præsident 
Heber  J.  Grants  historie  om  søndagsskolelæreren,  som 
tog  ti  store  røde  æbler  med  i  sin  juniorsøndagsskoleklas- 
se  og  spurgte,  hvor  mange  af  hendes  elever,  der  ville  give 
hende  eet  æble  tilbage,  hvis  hun  gav  dem  alle  ti  æbler. 
Samtlige  klassemedlemmer  svarede  med  begejstring,  at 
det  ville  de.  Læreren  sammenlignede  så  dette  med  at  be- 
tale tiende,  hvor  Herren  giver  enhver  af  os  alt,  hvad  vi  har, 
og  så  blot  beder  om,  at  en  tiendedel  bliver  sendt  tilbage 
til  ham.  Præsident  Grant  tilføjede:  „Det,  de  fleste  gør  er 
at  de  nøjes  med  at  skære  det  tiende  æble  over,  tage  den 
ene  halvdel  af  det  og  bede  Herren  om  at  tage  en  bid  af 
det."  Jeg  sagde  til  Mac:  „Det  forekommer  mig,  at  du 
passer  ind  i  dette  billede.  Du  giver  kun  Herren  en  lille 
bid." 

Mac  tænkte  lidt  over  situationen  og  sagde  så  endelig: 
„Jeg  forstår  godt  hvad  du  mener,  jeg  tror  nok  det  er 
rigtigt." 

Og  da  Mac  sagde,  at  han  troede  man  bør  betale  tiende, 
vidste  jeg,  at  han  var  parat  til  at  høre  budskabet  om  genop- 
rettelsen, så  jeg  sagde:  „Mac,  der  kommer  to  unge- 
mænd fra  min  kirke  hjem  til  mig  på  tirsdag  aften.  De  er 
kommet  helt  fra  Salt  Lake  City  i  Utah  for  at  tale  med  dig  om 

kirken.  Vi  har  kun  lige  strejfet  evangeliet  i  vore  samtaler 
det  sidste  halve  år,  men  de  vil  fortælle  dig  hele  historien. 
Hvorfor  ikke  tage  din  kone  med  her  over  sammen  med 
jeres  fire  børn  på  tirsdag?  Vi  har  i  øvrigten  lille  forfriskning 
bagefter."  Jeg  vidste,  at  han  ikke  kunne  sige  nej  til  for- 
friskningerne. 

Og  Mac  kom.  Jeg  er  ikke  sikker  på,  om  han  kom  for  at  få 
forfriskningerne  eller  ej,  men  han  kom  og  tog  sin  korne  og 
fire  børn  med  sig.  Missionærerne  gjorde  et  godt  stykke 
arbejde  da  de  præsenterede  den  første  missionærlektie. 
Herren  taler  visseligt  gennem  de  19-årige  unge  mænd,  og 
han  taler  godt.  Mac  og  hans  familie  var  meget  betagede  af 
disse  missionærer.  Min  kone  havde  også  inviteret  de  nye 
mennesker  fra  den  anden  side  gaden,  så  vi  havde  begge 
familierne  sammen  i  vores  dagligstue  til  missionærlektie. 
Disse  møder  fortsatte  hver  torsdag  aften  i  seks  uger;  efter 
det  tredie  møde  bad  begge  undersøgerne  om  at  måtte  blive 
døbt.  Jeg  havde  den  glæde  at  døbe  Mac,  hans  kone  Betty 
og  hans  to  døtre.  Så  vidt  jeg  husker,  gav  vi  Mac  håndspå- 
læggelse og  ordinerede  ham  med  det  samme  til  lærer.  Jeg 
husker,  at  jeg  sagde  til  Mac,  at  hvis  han  hurtigt  ville  gøre 
sig  rede,  ville  han  kunne  døbe  sin  søn  Bob,  der  fyldte 
otte  år  i  løbet  af  ni  måneder.  Det  var  noget  der  appellerede 
til  Mac.  Han  ønskede  at  være  familiens  åndelige  leder.  Ja, 
jeg  har  aldrig  truffet  eller  kendt  en  mand,  som  ikke  ønske- 
de at  være  sin  families  leder,  det  er  en  Gud-given  ret. 
Mac  beredte  sig  og  døbte  virkelig  sin  søn  ni  måneder 
senere.  Kort  tid  efter,  at  han  havde  døbt  sin  søn,  blev  han 
ordineret  til  ældste  og  blev  kaldt  på  en  stavsmission. 
Mac  døbte  28  mennesker  det  første  år  som  stavsmis- 
sionær.  Han  havde  venner  overalt  i  byen.  Han  ringede 
gerne  til  nogle  af  dem  og  inviterede  dem,  når  der  var  dåb. 
Han  ønskede,  at  de  skulle  føle  den  særlige  ånd  der  var  til 
stede  ved  sådanne  lejligheder.  Jeg  har  hørt  ham  præsen- 
tere sine  venner  som  „undersøgere".  Hans  venner  vidste 
ikke  engang,  hvad  en  undersøger  er,  men  de  fik  så  sandelig 
en  god  behandling  af  alle,  der  var  engageret  i  dåbsmødet. 
De,  der  kommer  i  kirken  for  første  gang  har  så  sandelig 
brug  for  at  føle  medlemmernes  venlighed  og  interesse. 
Mac  bringer  stadig  sine  venner  og  bekendte  med  i  kirken. 
Siden  han  og  hans  familie  blev  døbt  for  15  år  siden  har 
han  personligt  døbt  112  mennesker  ind  i  kirken.  Han  er 
ejendomsmægler  af  profession,  og  når  han  således 
kommer  i  forbindelse  med  en  familie,  som  ønsker  at  købe 
et  hus,  forsøger  han  altid  at  få  dem  anbragt  i  sit  eget  ward. 
Han  er  absolut  ærlig  overfor  dem  med  hensyn  til  det  hus, 
de  køber,  og  det  er  noget,  som  de  påskønner.  Når  tiden 
kommer,  hvor  de  skal  flytte,  sørger  Mac  gennem  biskop- 
pen for  hjælp  fra  præstedømmets  kvorummer.  Der  bliver 


bragt  madvarer  af  de  naboer,  der  er  medlemmer  af  kirken. 
De  får  hjælp  til  at  finde  frem  til  skoler,  indkøbscentrer, 
til  åbning  for  vand,  gas  og  elektricitet  og  ti!  telefon, 
foruden  alle  andre  foranstaltninger,  der  skal  ordnes  ved  en 
flytning.  Alt  dette  sker  på  foranledning  af  Mac,  gennem 
wardets  halvfjerds  kvorum.  Når  tiden  er  inde  til  at  få  den 
nye  familie  til  kirke,  falder  det  helt  naturligt  for  Mac  at  tage 
dem  med  dertil,  hvor  de  også  bliver  præsenteret  for  deres 
nye  naboer  og  venner.  På  ganske  kort  tid  oplever  den  nye 
familie  omvendelsens  mirakel  og  bliver  døbt. 
Det  er  højst  interessant  at  se  den  store  forandring,  der  har 
fundet  sted  i  McKoy  familien  i  almindelighed  og  med  Mac 
i  særdeleshed.  For  det  første  er  McKoy  en  evig  familie, 
der  er  blevet  beseglet  til  hinanden  for  tid  og  evighed  i  Her- 
rens hus  af  den  samme  myndighed,  som  Jesus  gav  Peter. 
De  er  ikke  blot  bundet  til  hinanden  på  jorden  men  også 
i  Himlen.  Mac  præsiderer  stadig  over  sin  familie,  men  nu 
med  overbevisning  og  ømhed,  venlighed  og  uskrømtet 
kærlighed. 

For  det  andet  er  begge  de  to  døtre  blevet  gift  i  templet  med 
hjemvendte  missionærer.  For  det  tredie  er  Bob  nu  på 
mission  som  en  repræsentant  for  Herren  Jesus  Kristus, 
han  er  fuldtidsmissionær.  For  det  fjerde  skal  hans  anden 
søn,  Steve,  snart  afsted  på  mission.  For  det  femte  er  der 
nu  et  femte  barn,  Tina,  en  ekstragevinst  til  Macs  med- 
lemskab af  kirken,  fordi  han  har  lært  formålet  og  hensigten 
med  skabelsen  at  kende.  For  det  sjette  er  Mac  nu  højpræst 
og  tempeltjener  i  Washington  Templet.  For  det  syvende 
har  Mac  hver  morgen  tidlig  i  otte  år  undervist  seminarele- 
ver, og  på  den  måde  haft  indflydelse  på  hundredvis  af  unge 
kirkemedlemmer  i  det  nordlige  Virginia.  Og  for  det  ottende 
har  jeg  hørt  Mac  bære  vidnesbyrd  til  vidnesbyrdmøderne 
om  at  han  nu  giver  mere  til  kirken  på  een  måned  end  han 
i  sin  tid  lovede  sin  tidligere  kirke  att)ive  på  et  helt  år.  Og  at 
han  engang  bad  ældsterne  fra  sin  forhenværende  kirke  om 
at  forlade  hans  hus,  da  de  kom  for  at  opkræve,  hvad  han 
havde  lovet  dem. 

Det  er  forbløffende,  hvad  et  menneske  vil  gøre,  når  han 
ved,  at  Herren  ønsker  at  han  skal  gøre  det.  Det  betyder 
ikke  noget,  hvem  det  er.  Hvis  man  kan  få  den  pågældende 
til  at  se,  at  Herren  ønsker  det  af  ham  og  han  erkender  det, 
vil  han  være  meget,  meget  nær  ved  at  gøre  det.  Jeg  mener 
det  er  således  fordi  alle  mennesker  er  børn  af  den  samme 
himmelske  Fader  og  fordi  alle  reagerer  ens  overfor  de 
samme  indflydelser.  Mac  er  ikke  den  samme,  som  han  var 
før.  Han  er  omvendt  og  det  er  det  fundamentale  for  at 
kunne  være  borger  i  Guds  rige,  sammen  med  udholden- 
hed, garanterer  dette  et  evigt  liv.  Må  det  gå  således  for 
enhver  af  os. 

En  lektie  i  tro 


af  Præsident  David  O.  McKay 

Den  første  lektie  om  tro  på  Gud  som  vor  Fader  lærte 
jeg,  da  jeg  knælede  i  bøn  på  min  moders  knæ  i  min 
tidligste  barndom.  Hun  fortalte  mig,  at  vor  Fader  i 
himlen  ville  høre  og  besvare  et  lille  barns  bøn  lige  så 
beredvilligt  som  forældre  ville  sige  ja  til  deres  barns 
ønske.  Jeg  troede  ubetinget,  hvad  hun  sagde;  og  når 
Jeg  bad,  bad  jeg  Herren  om  velsignelser  akkurat  som 
jeg  ville  bede  min  jordiske  fader  om  en  eller  anden 
gunst.  Jeg  kendte  intet  til  det  abstrakte  princip  tro,  og 
dog  havde  jeg  en  sand  og  varig  tro  på,  at  Gud  ville 
høre  og  besvare  bønnen.  Under  sygdom  anerkendte 
jeg  ældsternes  salvelse  som  en  absolut  kur;  da  f.  eks. 
biskop  Francis  A.  Hammond  engang  salvede  mig  un- 
der et  alvorligt  anfald  af  strubehoste,  fik  jeg  øjeblik- 
kelig lindring.  Jeg  husker  tydeligt  den  stærke  vished, 
som  fyldte  mit  sind,  da  biskop  Hammond  velsignede 
mig  og  manede  smerten  bort.  Der  var  ingen  anden 
tanke  i  mig,  end  at  jeg  ville  blive  bedre,  og  det  blev 
jeg  fra  samme  øjeblik. 

Det  var  med  akkurat  den  samme  tro,  at  jeg  søgte  Her- 
ren i  en  særlig  bøn  en  nat,  da  jeg  led  af  en  stærk  frygt 
som  resultat  af  en  eksalteret  fantasi. 
Når  fader  var  borte  hjemmefra  den  gang,  undlod  min 
moder  aldrig,  før  hun  gik  til  ro,  at  se  efter,  om  der  var 
indbrudstyve  eller  andre  ubudne  gæster  under  sen- 
gen. Da  jeg  havde  lagt  mærke  til  dette  gentagne  gan- 
ge, begyndte  jeg  at  frygte  tilstedeværelsen  af  ind- 
brudstyve næsten  som  en  realitet,  og  jeg  ville  ikke 
være  blevet  overrasket  en  nat,  hvis  hun  havde  opda- 
get en  tyv  eller  to,  som  lurede  enten  under  sengen 
eller  i  et  skab.  Når  lysene  var  slukket,  kunne  jeg  ofte 
i  fantasien  høre  fodtrin,  som  listede  i  nærheden  af 
vinduet,  og  jeg  ikke  blot  hørte  tyve,  men  drømte  også 
om  dem. 

En  nat,  da  jeg  var  mellem  seks  og  syv  år  gammel, 
drømte  jeg,  at  to  tyve  angreb  moder  og  den  lille,  og 
da  jeg  prøvede  at  slå  alarm,  skød  en  af  dem  mig  i 
ryggen.  Hver  eneste  enkelthed  af  dette  mareridt 
husker  jeg  den  dag  i  dag. 

Disse  oplevelser  og  andre  lignende  forenede  sig  om 
at  gøre  nogle  af  mine  nætter  næsten  uudholdelige. 
Mine  indbildte  forestillinger  om  muligheden  af,  at  no- 
gen skulle  gøre  os  fortræd,  medens  moder  og  de  små 
var  uden  faders  beskyttelse,  tyranniserede  min  barn- 
lige forstand  og  ophidsede  mine  følelser  til  en  sådan 
grad,  at  det  var  hårdt  at  bære.  Efterhånden  som  jeg 
blev  mere  moden,  følte  jeg  mig  ofte  taknemmelig  for, 
at  mine  forældre  havde  valgt  mine  bøger  med  omhu, 
og  at  jeg  i  den  alder  ikke  kendte  noget  til  de  blod- 


dryppende historier  i  de  billige  bøger.  En  eller  anden 
har  sagt,  at  „mange  har  ikke  lykkeligere  øjeblikke  end 
dem  de  tilbringer  i  ensomhed,  overladt  til  deres  egen 
fantasi",  men  for  mig  blev  disse  søvnløse  øjeblikke  i 
ensomhed  i  mørket  de  ynkværdigste  i  mit  unge  liv. 
Den  bestemte  omtalte  nat  vågnede  jeg  af  en  eller  an- 
den let  årsag,  og  indbildte  mig  snart,  at  jeg  kunne 
høre  fodtrin  i  nærheden  af  vinduet.  Indbildning  fulgte 
den  indtrængende  rundt  om  huset  til  spisestuedøren. 
I  løbet  af  kort  tid  var  jeg  næsten  sikker  på,  at  han  var 
inde  i  huset.  Min  frygt  må  have  nået  et  temmelig  højt 
punkt,  for  jeg  åndede  tungt,  og  jeg  syntes,  jeg  kunne 
høre  mit  hjerte  banke.  Andre  nætter  havde  jeg  til  en 
vis  grad  oplevet  den  samme  frygt,  og  mine  forældre 
havde  senere  fortalt  mig,  at  det  blot  var  indbildning. 
Denne  nat  kom  den  tanke  til  mig,  at  hvis  dette  var 
indbildning,  burde  jeg  overvinde  den;  og  hvis  det  var 
en  realitet,  behøvede  vi  i  sandhed  beskyttelse. 
Sand  mod  moders  belæring  og  min  sjæls  naturlige 
længsel  søgte  jeg  Herren  i  bøn.  For  mig  var  der  kun 
én  måde  at  bede  på,  og  det  var  at  knæle  ned  ved  sen- 
gekanten. Det  var  ikke  nogen  lille  anstrengelse  at  stå 
ud  af  sengen  og  knæle  i  mørket,  men  jeg  gjorde  det 
og  bad  som  aldrig  før  om  Guds  trøst  og  beskyttelse. 
Netop  da  jeg  sagde  „Amen",  hørte  jeg  en  stemme 
sige,  lige  så  tydeligt  som  jeg  nogensinde  har  hørt  en 
stemme  i  mit  liv,  „Vær  ikke  bange,  intet  vil  gøre  dig 
fortræd".  Øjeblikkelig  forlod  al  frygt  mig.  Jeg  følte 
mig  straks  trøstet  og  krøb  tilbage  i  sengen  til  en  dej- 
lig, fredelig  søvn.  Jeg  anerkendte  den  gang  stemmen 
som  Herrens  røst,  som  besvarede  en  oprigtig  bøn  fra 
en  af  Hans  drenge  i  nød,  og  sådan  anerkender  jeg 
den  i  dag. 

Ofte,  når  denne  drengeagtige  frygt  begyndte  at  opstå, 
genkaldte  jeg  mig  øjeblikkelig  det  trøstende  øjeblik 
og  hørte  igen  ordene  „Vær  ikke  bange,  intet  vil  gøre 
dig  fortræd".  På  kort  tid  erstattede  guddommelig  vis- 
hed den  indbildte  frygt. 

Således  beviste  jeg  ved  virkelig  erfaring,  at  mine  for- 
ældres lærdomme  var  sande,  at  min  himmelske  Fader 
ville  høre  og  besvare  en  lille  drengs  oprigtige  bøn  lige 
så  beredvilligt  som  hans  forældre  ville  opfylde  et  af 
hans  ønsker,  idet  den  eneste  betingelse  er,  er  det  til 
drengens  bedste?  I  dette  tilfælde  viste  det  sig  at  være 
af  livslang  trøst  for  mig  og  absolut  vished  om  sand- 
heden af  Kristi  ord,  som  jeg  læste  senere  i  livet:  „Alt 
hvad  I  beder  om  i  bøn,  og  tror,  skal  I  modtage."  (Se 
3  Nephi  18:20). 

Velsignelsen  ved  hårdt  arbejde 


Da  Adam  havde  overtrådt  budet  i 
Edens  have  kom  Herrens  ord  til  ham 
således:  „Fordi  du  lyttede  til  din  hu- 
strus tale  og  spiste  af  træet,  som  jeg 
sagde,  du  ikke  måtte  spise  af,  skal  jor- 
den være  forbandet  for  din  skyld,  med 
møje  skal  du  skaffe  dig  føde  af  den 
alle  dit  livs  dage,  torn  og  tidsel  skal 
den  bære  dig,  og  markens  urter  skal 
være  din  føde,  i  dit  ansigts  sved  skal 
du  spise  dit  brød,  indtil  du  vender  til- 
bage til  jorden.  1.  Mos.  3:17-19. 
I  mine  yngre  dage  synes  jeg,  at  det  var 
en  straf,  der  blev  lagt  på  Adam,  men  i 
de  seneste  år  har  jeg  ændret  min  op- 
fattelse og  erfaret,  at  det  var  en  velsig- 
nelse. Når  vi  er  i  vanskeligheder  og  har 
det  svært,  søger  vi  oftere  Gud  end  når 
vi  har  det  let.  Min  fader  lærte  os  et 
mundheld  „jo  større  nød  jo  nærmere 
Gud."  „Der  skal  en  god  ryg  til  at  bære 
gode  dage." 

Kirken  lærer  os,  at  hårdt  arbejde  er 
godt  for  os.  Og  Zions  indbyggere  skal 
også  ihukomme  dered  arbejde,  efter- 
som de  er  bestem  til  at  arbejde  i  al 
troskab,  thi  den  lade  skal  ikke  ihukom- 
mes af  Herren.  (Lære  og  Pagter  68:29- 
30). 

Ved  arbejde  udvikler  vi  os.  Vi  lærer  at 
træffe  beslutninger.  Bliver  bekendt 
med,  hvad  der  er  ret  og  uret.  En  af 
mine  venner  sagde  engang:  „Vi  hviler 
bedst  efter  fuldendt  gerning,  for  så  er 
der  glæde  med.  Der  kommer  resultater 
ved  at  arbejde,  og  der  kommer  glæde 
ved  at  se  resultater,  måske  ikke  mindst 
dem  vi  selv  opnår." 


Det  er  blevet  sagt,  at  de  erfaringer  vi 
gør  i  det  timelige,  hjælper  os  i  det  ån- 
delige og  omvendt:  de  erfaringer  vi  gør 
i  det  åndelige  gavner  os  i  det  timelige. 
Den  menneskelige  natur  søger  altid 
efter  at  gøre  det,  der  er  let,  selvom  det 
ikke  udvikler  os.  Gennem  arbejde  er- 
farer vi,  at  det  er  gennem  at  yde,  vi  får 
velsignelsen  ved  at  nyde. 
Hvis  vi  får  lært  at  overvinde  vanskelig- 
heder i  vores  arbejde  med  tålmodig- 
hed, vil  det  falde  meget  naturligt  at 
benytte  den  samme  fremgangsmåde  i 
kirken  ved  overvindelse  af  vanskelig- 
heder. 

Som  ung  landmand  lærte  jeg  at  vi  har 
to  slags  heste,  dem  der  vil  arbejde,  og 
dem  der  ikke  vil.  Jeg  brugte  engang  et 
spænd  heste  til  at  slæbe  træstammer 
med,  disse  to  dejlige  dyr  blev  så  vant 
til  at  trække  disse  tunge  kævler,  at  de 
kunne  stå  lige  så  stille  og  trække  indtil 
træstammen  rokkede  sig.  Jeg  har  haft 
andre  heste,  der  når  de  skulle  trække, 
følte  at  det  næsten  oversteg  deres  styr- 
ke; de  gik  tilbage  og  nægtede  at  tage 
fat  igen. 


Jeg  har  erfaret,  at  mange  mennesker 
reagerer  som  heste,  nogle  tager  fat  på 
opgaverne  og  løser  dem.  Andre  siger 
det  kan  ikke  praktiseres. 
Ingen  besværligheder  skulle  være  for 
svære,  for  at  opnå  den  største  af  alle 
Guds  gaver,  evigt  liv.  Herren  siger: 
„Mennesket  burde  virke  med  iver  for 
en  god  sag  og  gøre  mange  ting  af  egen 
fri  vilje  og  udøve  megen  retfærdighed. 
Thi  kraften  dertil  har  de  i  sig."  (Lære 
og  Pagter  58:27). 

Det  åndelige  er  nært  tilknyttet  det  time- 
lige, hvis  vi  får  lært,  hvordan  vi  kan  op- 
nå resultater  ved  det  timelige  vil  vi 
automatisk  forsøge  det  samme  med 
det  åndelige.  Herren  har  sagt:  „Hvad 
hjælper  penge  i  tåbens  hånd,  til  at 
købe  ham  visdom  når  viddet  mangler" 
(Ordsprog  17:16).  Vi  kan  købe  mange 
ting  i  dag,  men  den  erfaring  og  visdom, 
der  følger  med  at  fremstille,  kan  vi  ik- 
ke købe. 

Vi  er  nu  midt  i  den  anden  prøvestand, 
hvor  det  er  muligt,  at  drage  nytte  af 
denne  velsignelse  Herren  gav  til  Adam. 
„Med  møje  skal  du  skaffe  dig  føde  af 
jorden  alle  dit  livs  dage,  i  dit  ansigts 
sved,  skal  du  spise  dit  brød."  1.  Mos. 
3:17-19). 

Herren  har  i  sin  kærlighed  til  os  vise- 
ligt lavet  det  sådan,  at  vi  kan  fuldkom- 
mengøres ved,  at  vi  slider  i  det  for  at 
skaffe  os  det  daglige  brød  og  livets 
fornødenheder. 

R.A.L.J. 

Du  gør  hele 
forskellen 

AF  ELAINE  CANNON 


DU  . . .  kan  øve  indflydelse  på: 
et  skuespil 
en  sportskamp 
en  ungdomskonference 
en  festival 
en  ungdomslejr 
et  tjenesteprogram 
en  fireside 
en  klasseaktivitet 
et  velfærdsprogram 


Gennem  DIN  tilstedeværelse  kan  DU  øve  indflydelse.  Der  er 
brug  for  alle. 

Dog  gælder  „jo  flere,  jo  bedre"  ikke  helt.  Det  er  det,  at  DU 
kan  skabe  en  stemning,  som  ingen  anden  kan.  DU  har  jo 
masser  af  gode  ideer.  DU  har  personlighet.  DU  er  interes- 
seret, omsorgsfuld,  begejstret  og  virkelig  vågen.  DU  kender 
dit  ansvar,  både  som  tilskuer  og  som  deltager.  Sådanne 
egenskaber  er  vigtige  for  en  organisations  fremgang.  Men 
det  at  være  „i  ilden"  er  ikke  nok.  Det,  der  tæller,  er  at  man 
altid  kan  regne  med  DIG.  Da  DU  er  en  sådan  person,  kan 
DU  øve  indflydelse. 


Fire-generations-programmet 


Har  du  udfyldt  dine  skemaer? 
Eller  ved  du  ikke,  hvad  det  drejer  sig 
om? 

I  staven  vil  højpræsternes  gruppeleder 
være  parat  med  råd  og  vejledning,  og 
i  grenen  ved  kvorumspræsidenten  alt 
om  dette  program. 

Vi  vil  imidlertid  gerne  besvare  evt. 
spørgsmål  her  i  Stjernen,  så  hvis  du 
ønsker  at  vide  noget  om  genealogi 
send  os  dine  spørgsmål,  og  vi  skal  få 
en  ekspert  til  at  besvare  dem. 
Fra  stavens  vejleder  i  genealogiske 
spørgsmål  i  højrådet  Egon  Bolvig  har 
vi  modtaget  følgende  svar  som  han  har 
fået  fra  S.  L.  C.  på  et  spørgsmål  om 
hvem,  der  i  en  familie,  hvor  flere  er 
medlemmer  af  kirken,  skal  indsende 
skemaer  i  forbindelse  med  fire-genera- 
tions-programmet. 

„Fremgangsmåden  for  fire-genera- 
tions-programmet er  opført  i  7  trin  i  et 
tillæg  til  det  trykte  genealogiske  pro- 
gram, Præstedømmets  Genealogiske 
Program.  Vi  formoder,  at  dette  er  over- 
sat til  dansk;  men  dets  grundprincip- 
per er,  at  faderen  og  moderen  påtager 
sig  det  ansvar  at  gøre  dette  f  i  re-gene- 
rations-program  til   et  familieprojekt. 


Børnene  kan  anmodes  om  at  deltage  i 
denne  aktivitet  og  skrive  nogle  af  nav- 
nene og  hjælpe  til  med  at  søge  efter 
data  eller  på  andre  måder  yde  deres 
indsats,  så  de  vil  synes  dette  program 
er  vitalt  og  interessant.  Familien  giver 
derpå  skemaerne  til  gruppelederen  for 
højpræsterne.  Der  skulle  være  ét  fami- 
lieskema for  familieenheden  —  for  æg- 
temanden, hans  hustru  og  børn;  deref- 
ter yderligere  skemaer  for  henholdsvis 
ægtemandens  og  hustruens  forældre, 
bedsteforældre  og  oldeforældre. 
Hvis  børnene  er  gift  og  har  deres  egen 
familie,  skulle  de  indsende  de  samme 
familieskemaer  som  deres  forældre 
plus  skemaer  for  ægtefællens  forældre, 
bedsteforældre  og  oldeforældre.  Fire- 
generations-programmet  er  blevet  ind- 
ført for  at  stimulere  og  opmuntre  alle 
kirkens  medlemmer  til  på  aktiv  måde 
at  blive  engageret  i  dette  arbejde  for 
familiens  ophøjelse.  Det  giver  også 
hver  familie  i  kirken  træning  i  at  udføre 
forskningsarbejde.  Det  er  en  opgave, 
hvorved  alle  kan  lære  og  udvikle  sig." 

JL 


EN  RETTESNOR  TIL  AT 

OPDRAGE 
MIN  SØN  EFTER 

AF  DANIEL  S.  HESS 


Jeg  vil  ikke  bruge  fysisk  straf  for  at 
irettesætte  min  søn  Stephen. 
Livets  største  forbilleder  når  man 
gennem  kærlighed,  ikke  ved  tvang 
eller  magt. 

Jeg  vil  opmuntre  og  behandle  ham 
med  samme  respekt,  som  jeg  ville 
gøre  overfor  en  voksen. 
Jeg  vil  ikke  ringeagte  eller  tage  mo- 
det fra  ham  ved  en  negativ  holdning. 
Jeg  vil  skabe  en  positiv  holdning 
ved  kærlighed  og  påskønnelse. 
Jeg  vil  huske  på,  at  mange  af  hans 
kræfter  går  til  hans  fysiske  vækst. 
Jeg  vil  opfriske  min  erindring  om 
min  egen  barndom  og  huske  den 
taknemlighed,  jeg  følte  overfor  dem, 
der  viste  tålmodighed  og  forståelse, 
da  jeg  var  ung. 

Fordi  jeg  er  hans  far,  vil  jeg  altid 
lede  mig  selv  ved  passende  opfør- 
sel og  respekt  overfor  ham.  Jeg  bør 
gøre  mig  klart,  at  han  er  ung,  og  at 
der  er  mange  ting,  han  ikke  forstår. 
Jeg  vil  huske,  at  eksempel  er  den 
bedste  lærer.  Er  mine  tanker  og 
handlinger  af  en  sådan  art,  at  jeg 
ville  ønske,  at  han  ville  efterligne 
mig? 

Min  succes  vil  for  en  stor  del  være 
afhængig  af  min  holdning  overfor 
ham,  at  påtage  mig  det  ansvar,  der 
er  lagt  på  mine  skuldre  som  hans 
far.  Såkaldt  verdslig  berømmelse 
forsvinder  ved  døden,  men  lykken 
som  forældre  vedrører  direkte  og 
inddirekte  en  mangfoldighed  af  ån- 
der i  denne  tilværelse  og  i  evighe- 
den. 

Jeg  vil  altid  prøve  på  at  huske,  at 
han  er  det  mest  værdifulde  af  alle 
ting  på  jorden,  en  evig  ånd  iklædt 
et  dødeligt  legeme  og  overgivet  i 
min  varetægt. 

» . . .  således  skal  I  høste« 


Af  Præsident  EZRA  TAFT  BENSON 

Kirken  havde  kun  været  organiseret  i 
meget  kort  tid,  da  Herren  talte  angåen- 
de forældres  vigtige  pligt  til  at  oplære 
deres  børn.  I  et  ofte  citeret  skriftsted  i 
Lære  og  Pagter  hedder  det: 
„Og  atter,  om  forældre  i  Zion  eller  i 
nogle  af  dens  organiserede  stave  har 
børn,  og  de  ikke  underviser  dem  i  læ- 
ren om  omvendelse,  tro  på  Kristus,  den 
levende  Guds  Søn,  og  om  dåb  og  den 
Helligånds  gave  gennem  håndspålæg- 
gelse, når  de  er  otte  år  gamle,  skal 
synden  hvile  på  forældrenes  hoved." 
(L  &  P.  68:25). 

Forpligtelsen  til  at  undervise  Zions 
ungdom  i  evangeliets  principper  hviler 
direkte  på  Kirkens  forældre.  Ikke  blot 
er  der  en  forpligtelse  til  at  undervise  i 
disse  principper,  men  Herren  siger 
yderligere  i  den  samme  åbenbaring: 
„Og  når  deres  børn  er  otte  år  gamle, 
skal  de  døbes  til  deres  synders  forla- 
delse og  modtage  håndspålæggelse." 
(L.  &  P.  68:27). 

Det  er  en  forpligtelse  for  forældrene  at 
sørge  for,  at  disse  hellige  ordinanser 
udføres,  efter  at  børnene  er  blevet  un- 
dervist på  rette  måde.  Det  er  ikke  for- 
ældrenes forret  at  tillade,  at  deres  børn 


vokser  op  og  vælger  selv.  Det  er  deres 
pligt  og  deres  ansvar  at  oplære  dem, 
medens  de  endnu  er  unge,  og  sørge 
for,  at  disse  vigtige  ordinanser  udføres 
til  deres  bedste. 

I  samme  åbenbaring  påpeger  Herren, 
at  det  er  forældrenes  pligt  at  lære 
deres  børn  at  bede.  Dette  betyder  ikke 
blot  personlige  bønner.  Jeg  er  sikker 
på,  at  det  betyder  at  lære  dem  ved 
eksempel  gennem  familiebønner.  Vi 
behøver  den  helliggørende  indflydelse, 
som  kommer  af  hengivenhed  i  hjem- 
met -  bøn  som  en  familie.  Herren  på- 
peger endvidere,  at  de  skal  holde  sab- 
batsdagen  hellig,  at  de  skal  ihukomme 
deres  arbejde,  at  der  ikke  skal  være 
nogen  ladhed.  Og  Han  taler  meget 
tydeligt  om  den  sag,  at  børn  vokser  op 
i  lediggang,  thi  Han  siger: 
„Jeg,  Herren,  er  ikke  helt  tilfreds  med 
Zions  indbyggere,  thi  der  findes  ledig- 
gængere iblandt  dem,  og  deres  børn 
vokser  op  i  ugudelighed.  De  søger  hel- 
ler ikke  alvorligt  efter  evighedens  skat- 
te; men  deres  øjne  er  fyldt  med  grisk- 
hed. 

Det  burde  ikke  være  således  og  må 
afskaffes  mellem  dem  ..."  (L.  &  P.  68: 
31-32). 


Denne  åbenbaring,  der  blev  givet  i 
Ohio  lidt  over  et  år  efter  at  Kirken  var 
organiseret,  blev  også  bragt  af  Oliver 
Cowdery  til  de  hellige  i  Zion  efter  Her- 
rens befaling. 

Vi  finder  også  i  åbenbaringerne,  at 
Herren  gør  det  ganske  klart,  at  ingen 
er  undtaget  fra  denne  forpligtelse  til  at 
oplære  deres  børn  på  rette  måde.  Jeg 
ville  ønske,  mine  brødre  og  søstre,  at 
vi  som  forældre  kunne  gøre  os  fortjent 
til  den  samme  ros,  som  Herren  gav 
Fader  Abraham  med  følgende  ord: 
„Jeg  har  jo  udvalgt  ham,  for  at  han 
skal  pålægge  sine  børn  og  sine  efter- 
kommere at  vogte  på  Herrens  vej  . . ." 
(I.Moseb.  18:19). 

Hvor  vidunderligt  ville  det  være,  hvis 
vi  blot  kunne  gøre  os  fortjent  til  et 
sådant  anerkendende  ord  som  ægte- 
mænd og  fædre  og  som  mødre  og  for- 
ældre i  Zion! 

(Fra  „  ...  SO  SHALL  YE  REAP". 

af  Ezra  Taft  Benson,  pp.  111-112) 


(F  i  residetale  holdt  ved  BYU  den  3.  november  1974.  Church 
News,  den  9.  november  1974,  side  3) 


Bøn 


PRÆSIDENT  MARION  G.  ROMNEY 

Vi  er  så  heldige  at  leve  i  en  af  de  mest  betydningsfulde  pe- 
rioder i  verdenshistorien.  Tegnene  i  vor  tid  varsler  Frelse- 
rens andet  komme.  Hans  evangelium  er  blevet  gengivet,  for 
at  menneskene  kan  forberede  sig  til  at  modtage  ham. 
Vi  er  blandt  de  udvalgte,  som  ved,  hvad  vi  skal  gøre  for  at 
modtage  velsignelserne  i  det  store  tusindårsrige,  der  nær- 
mer sig.  Men  det  spørgsmål,  vi  hver  især  skal  svare  på  er 
så:  Vil  vi  også  gøre  det,  som  vi  ved,  at  vi  bør? 
Vor  individuelle  succes  eller  fiasko  i  dette  og  det  kommen- 
de liv  afhænger  af,  om  vi  beslutter  os  til  at  vælge  det  gode 
og  kæmpe  mod  det  onde  eller  ikke. 

Lad  os  se  denne  kendsgerning  i  øjnene  og  ikke  føre  os  selv 
bag  lyset  ved  at  lade  som  om,  vi  ikke  kan  skelne  mellem 
rigtigt  og  forkert.  Alle  normale  mennesker  har  på  fornem- 


melsen hvad  der  er  godt  og  hvad  der  er  ondt:  „Thi  se,  Kristi 
ånd  gives  alle  mennesker,"  (Moroni  7:16).  Man  kan  ikke 
være  glad,  hvis  man  øver  ondt. 

Når  vi  nu  ved,  at  vi  er  Guds  børn,  så  er  det  af  afgørende 
betydning,  at  vi  på  vor  vej  mod  lykken  beslutter  os  til  at  be- 
de regelmæssigt  og  oprigtigt  til  Gud  om  at  få  vejledning  og 
styrke. 

Længe  før  kirken  blev  organiseret,  understregede  Herren 
over  for  profeten  Joseph  betydningen  af  bøn.  Han  sagde: 
„Bed  altid,  så  du  må  vinde  sejr,  ja,  så  at  du  kan  overvinde 
Satan  og  slippe  ud  af  hænderne  på  Satans  tjenere,  der  un- 
derstøtter hans  værk."  (L.&P.  10:5) 

Det  er  min  erfaring,  at  der  er  stor  styrke  at  hente  i  person- 
lig bøn.  Familiebøhnen  og  andre  former  for  samlet  bøn  har 
naturligvis  også  meget  stor  betydning.  Men  når  vi  beder  i 
andres  nærvær,  er  det  svært  at  lade  være  med  at  forme 
ordene  sådan,  som  vi  tror,  at  de  vil  synes  om  dem.  Jeg  er 
altid  selv  allermest  ydmyg,  når  jeg  taler  helt  alene  med 
Herren. 

Beslut  jer  til  at  bede  med  en  sådan  ydmyghed,  oprigtighed, 
og  tro,  at  I  virkelig  kommer  Herren  nær. 

